Čudesne tetovaže od kane koje liče na čipku | CityMagazine\nOvog leta ste možda nosile privremene tetovaže boje zlata, srebra i bakra jer se one sjajno slažu s preplanulim tenom, međutim sa dolaskom hladnih zimskih dana tamnoputost je izbledela baš kao i vaša tetovaža. Nedavno smo imali priliku da na internetu otkrijemo sasvim novu senzaciju za sve devojke koje vole da svoje telo ukrašavaju, ali samo privremeno. A pokazaćemo vam kako da i sami napravite neku od ovih sjajnih kana tetovaža, koje liče na čipku.\nPrekrasne bele tetovaže ovih dana popunjavaju Instagram profile, i nismo sigurni da li zato što je u pitanju novotarija, ili zato što će uskoro sneg, pa nas sve belo seća na pahulje koje iščekujemo, tek, ove nežne privremene tetovaže pravo su otkriće u svetu lepote. Kana se na ovim prostorima koristi već dosta dugo, uglavnom za farbanje kose. Pogledajte šta vam je potrebno da napravite belu kanu za oslikavanje tela:\nPostoje, naravno i tetovaže od kane koje su izuzetno popularne leti, ali koje do sada nikada nisu bile ovako bele i ovoliko nežne, baš kao da na svom telu nosite najfiniju čipku. Ukrašavanje tela ne mora biti zauvek, makar ne sada, kad postoje rešenja koja će vas usrećiti, a koja izgledaju jednako dobro kao i trajne tetovaže. Ako ste nesigurne, volite da eksperimentišete ili još uvek niste pronašle simbol koji je idealan za vaše telo uvek je bolje biti makar malo oprezan, i probati najpre stvari koje vam se dopadaju i koje vas čine srećnim.\nTetovaže od bele kaneOtvori galeriju\nDan umetnosti u instituciji „Đuro Salaj“\nIzlozba „BACK TO BASICS“ Biljane Cincarevic čipka · kana · moderno · tattoo


HomeEkonomijaImamo preduslove za uspeh\n15/12/2017Redakcija BALKAN TVEkonomija0\nPredsednica vlade Srbije Ana Brnabić kaže da je optimista za narednu godinu kada je reč o Srbiji i njenom ekonomskom razvoju jer imamo preduslove za uspeh u 2018. godini, prenose „Novosti“.\n„Završavamo godinu sa povećanjem penzija i plata u javnom sektoru, povećanjem minimalne cene rade, poreskim olakšicama, pre svega za start-ap kompanije i preduzetnike“, rekla je Brnabić govoreći na prijemu u okviru konferencije „Svet u 2018“.\nOna je pojasnila da će ubuduće nove kompanije biti oslobođene poreza u prvoj i drugoj godini poslovanja i izrazila nadu da će to biti veliki impuls i motiv da ljudi pokušaju da pokrenu svoj biznis.\n„Kada je reč o regionu, pravi je momenat i mislim da su se zvezde poklopile i da, ako postoji liderstvo i hrabrost, imamo veliku šansu, koja se neće ponoviti u narednim decenijama, da rešimo neka važna pitanja“, rekla je predsednica vlade.\nPonovila je da je za Srbiju veoma važna regionalna stabilnost, jer ne možemo da imamo rast, ukoliko nam je region rižičan.\nGovoreći o odnosima u regionu, Brnabić je rekla da su od važni lični kontakti, navodeći kao primer to što je predsednik Aleksandar Vučić, kao premijer počeo da uspostavlja lične kontakte sa albanskim premijerom Edijem Ramom.\n„Danas Srbija i Albanija imaju bolje odnose nego vekovima unazad, jer se neko odvažio da napravi lični kontakt. Rama je prvi albanski premijer u Srbije posle 68 godina i posle je sve išlo lakše. Imamo otvorena pitanja sa Albanijom, teških emotivnih, ali imamo iskren dijalog“, rekla je ona.\nDodala je da je Vučić uspostavio lične kontakte sa premijerima Bugarske, Grčke, Mađarske… i da je prednost Srbije to što ima predsednika i premijera kojima je to važno i koji se, svako u svom domenu i u skladu sa ovlašćenjima, trude da Srbiju postave kao jednog od lidera regionalne stabilnosti.\nBrnabić je ponovila da je strateški cilj Srbije članstvo u EU, kao i saradnja sa svim partnerima, SAD, Rusijom, Kinom, UAE, Indijom… jer su svi oni naši važni trgovinski partneri, i ta saradnja važna je za ekonomski rast Srbije.\nDodala je i da je važno da se zadrži politika da Srbija govori isto svim svojim partnerima.\nBrnabić je rekla i da je važno da shvatimo da reforme sprovodimo zbog nas samih, a ne zbog EU, a da će članstvo u Uniji biti posledica reformi.\nNaša tri stuba su, kaže, ekonomska snaga, efikasna javna uprava i vladavina prava, efikasno pravosuđe i borba protiv korupcije i kriminala.\n„To ćemo svakako uraditi, bez obzira na EU“, podvukla je ona.\nKomentarišući podatak iz izveštaja Evropske investicione banke (EIB) da je Zapadni Balkan po nivou korupcije drugi najlošiji na svetu, Brnabić je rekla da problem korupcije postoji, ali da nismo toliko loši kao što se pokazuje i naglasila da je borba protiv korupcije svakako u fokusu.\nU tom smsilu, istakla je uvođenje e-uprave koja je najbrži i najlakši način borbe protiv korupcije, što, kako kaže, pokazuje i uvođenje elektronskog izdavanja građevinskih dozvola.\n„Što brže uvedemo elektronske servise za što veći broj dozvola, procedura, to će manje biti korupcije u našem društvu“, naznačila je Brnabić.\nDirektorka EIB za Zapadni Balkan Dubravka Negre navela je da su investicije u EU u porastu, ali nisu na željenom nivou koji je potreban da bi se održao dugoročni ekonomski rast.\nKada je reč o javnim investicijama, one su niže u EU u odnosu na period pre krize.\nEvropska investiciona banka, navela je, pokušava kroz Evropski fond za strateške investicije da utiče trend povećanja investicija, koji treba dalje da utiče na povećanje društvenog proizvoda i smanjenje nezaposlenosti, prenose „Novosti“.\n„Taj trend će se nastaviti u narednim godinama pod uslovom da imamo geopolitičku stabilnost u Evropi i svetu i ako budu ispunjena dva kriterijuma – da se ulaže u inovacije i obrazovanje, kao i u infrastrukturu, pre svega transportnu“, smatra Negre.\nUkazala je da su privreda regiona i EU povezane, kao i da je pozitivno što se vidi donekle ravnomeran rast u zemljama regiona.


Nagrađena državna platforma za onlajn učenje državnih službenika - Naša Mesta\nNaslovna Bilten Nagrađena državna platforma za onlajn učenje državnih službenika\nNagrađena državna platforma za onlajn učenje državnih službenika\nŽiri prepoznao kvaliltet i inovativnost u kategoriji “Javni sektor” Foto: pixabay\nNacionalna akademija za javnu upravu (NAJU) osvojila je zlato za projekat LMS plaforma za onlajn učenje na prestižnom SEE CXA festivalu, nagradu koju dodeljuje Awards International iz Londona.\nŽiri je u projektu NAJU prepoznao kvaliltet i inovativnost u kategoriji “Javni sektor”, a LMS platforma omogućava svim državnim službenicima, bez obzira na to gde se oni nalazili, da mogu da pristupe onlajn obukama i pohađaju ih sa svog računara u dinamici koja njima odgovara.\nKako su saopštili, rad na razvoju platforme trajao je više od godinu dana kako bi se našlo rešenje jednostavno za korišćenje, pregledno i u potpunosti prilagođeno potrebama Akademije. Partner na projektu razvoja i implementacije LMS platforme je bila kompanija Formatura.\nNa platformi LMS za samo tri meseca od puštanja u rad, registrovano je oko 5.000 korisnika iz 400 institucija, a više od 1.000 polaznika je završilo bar jednu od dostupnih obuka.\nOrganizovano je 19 vebinara, sa više od 1.000 polaznika i na raspolaganju je devet onlajn obuka, a tri dodatne su u pripremi.\nTrenutno su dostupne sledeće obuke: Inspekcijski nadzor, Opšti upravni postupak, ABC Evropske unije, Primena Sporazuma o stabilizaciji i pridruživanju SSP, Ustavno uređenje, U par koraka do očuvanja zdravlja na radu, Zakonodavni proces – osnovna obuka i Poslovna i jezička komunikacija.\nPrethodni tekstKoje je najbolje javno preduzeće u Srbiji\nSledeći tekstDEMO platforma novog Portala javnih nabavki dostupna za korisnike\nDEMO platforma novog Portala javnih nabavki dostupna za korisnike\nNeto dobitak srpske privrede povećan za pet puta


Кнежевић и Мороова о предстојећој Српско-француској привредној конференцији у Паризу\t| Ministarstvo privrede Republike Srbije\nSektor za privredna društva i registre\nKnežević i Moroova o predstojećoj Srpsko-francuskoj privrednoj konferenciji u Parizu\nMinistar privrede Goran Knežević sastao se danas sa ambasadorkom Republike Francuske u Srbiji Kristin Moro sa kojom je razgovarao o predstojećoj Srpsko-francuskoj privrednoj konferenciji, koja se održava 15. septembra u Parizu.\nKnežević i Moroova su se složili da ova konferencija ima veliki značaj za unapređenje ekonomske i bilateralne saradnje dveju zemalja. Ministar je rekao da Srbija pridaje veliki značaj ovom skupu, u prilog čemu govori visok nivo delegacije koju predvodi premijer Aleksandar Vučić.\nMinistar i ambasadorka su takođe razgovarali i o ekonomskoj saradnji dveju zemalja, a posebno o javno-privatnom parnterstvu kao mehanizmu za investicije i saradnju. „Svesni smo potencijala koje javno-privatno partnerstvo pruža, ali činjenice da je ovaj mehanizam u Srbiji je u povoju. Veoma bi nama značilo Francusko dugodišnje iskustvo u ovoj oblasti“.\nAmbasadorka Moro je potvrdila da javno-privatno partnerstvo otvara velike mogućnosti za investicije, kako na lokalnom i regionalnom, tako i na nacionlanom nivou, ali je primena ovog mehanizma kompleksna. Srbija može računati na podršku Francuske kako bi se sistem za realizaciju projekata javno-privatnog partnerstva unapredio, rekla je ambasadorka.\nPočetna»Vesti»Knežević i Moroova o predstojećoj Srpsko-francuskoj privrednoj konferenciji u Parizu


Blizanci - Miroslava Mijović -Astrolog\nPosted on 21/Apr/2017 19/Dec/2019 by Miroslava\nMars je planeta koja u astrologiji simbolizuje fokus, energiju, vatru, sport, mišiće… a njegov tranzit kroz jedan znak traje oko 2 meseca. Znak Blizanaca odnosi se na komunikaciju, pisanje, čitanje, radoznalost, duhovitost, dosadu, internet, novine, kraća putovanja, ramena, ruke…\nKako je Blizanac dvojni znak, predstavlja i sve što je dvojno i podeljeno…\nKad je u pitanju podela znakova po kvalitetu delimo ih na kardinalne, fiksne i promenjive. Kardinalni znaci imaju ulogu da započnu akciju, fiksni imaju zadatak da stabilizuju, a promenjivi da izazovu promene. Blizanci spadaju u grupu promenjivih znaka i u ovom slučaju najavljuju nam promene naših interesovanja…\nMars je napustio fiksni znak Bika koji nas je u prethodnom periodu prilično ulenjio pa je vreme i da se malo pokrenemo… Tranzitni Mars u Blizancima na nesvesnom nivou najkraće rečeno označava ,,razbijanje dosade,,\nOvo je period kada će nam energija biti malo rasplinuta. Odjednom postajemo pojačano radoznali, zanima nas i više stvari u isto vreme, teško nam je da se fokusiramo i ostanemo usresređeni. Ovo je pojačana potreba za mentalnom aktivnošću, potreba da se informišemo, da čitamo, da pišemo… Ipak, sa Marsom u Blizancima koji je i znak površnosti, možemo uhvatiti sebe kako smo samo preleteli preko nekog teksta jer ako nam nije posebno zanimljiv, sada lako gubimo strpljenje i da ga isčitamo do kraja…\nOvaj tranzit pojačava sve aktivnosti na internetu. Simbol Blizanaca su i telefoni, možemo očekivati i da nam se telefoni zapale i taman što smo počeli razgovor, a već dobijamo signal da još neko čeka na vezi, poruke nam stižu pa ne znamo kome pre da odgovorimo…\nBlizanci simbolizuju i našu braću, sestre, poznanike i u ovom periodu smo više otvoreniji i da se sa njima čujemo, viđamo i razmenjujemo informacije, takođe, simbolizuju i naše komšije pa ćemo onako uz put rado svratiti i na neku kaficu… Ovo je i slika punih pešačkih zona i više posla za male trgovinske radnje, ključarske radnje, kopirnice, štamparije, trafike i prodavnice auto delova…\nMars je i simbol momka, a nalazi se u dvojnom znaku i pod energijom ovog tranzita devojke se lako mogu naći u nedoumici između 2 momka istovremeno, a tu je i premišljanje koji lepše piše poruke, koji je više duhovit, koji je inteligentniji, za kojeg od njih dvojice da se odlučim?\nPod ovim tranzitom naglašena su i češća kraća putovanja i u jednom momentu samo možemo shvatiti kako par dana uopšte nismo izašli iz kola… Isto tako, bićemo i mnogo aktivniji ako trebamo malo i da pešačimo, pa ne treba da nas iznenadi ako zaobiđemo lift i krenemo stepenicama čak i do 5 sprata…\nMars je u Blizancima, ovo je je i vreme da odemo u teretanu, da dodamo malo mišićne mase, oblikujemo ramena i ruke.\nPalimo TV, pa ni daljinski upravljač neće da miruje i samo letimo s kanala na kanal. U ovom periodu može nas lako zainteresovati i neka nova serija, a onda s nestrpljenjem isčekujemo i svaku sledeću epizodu… Ovo je i vreme pojačanih sportskih dešavanja koje ćemo pratiti preko malih ekrana, a na ulicama grada maratone, biciklističke trke i trke automobila…\nPosted in Blizanci\nSun 05° Libra 25' 20"\nMoon 27° Gemini 19' 45"\nMercury 25° Libra 24' 05" R\nVenus 19° Scorpio 52' 36"\nMars 08° Libra 39' 21"


Skupljanje ili razvijanje omiljenih lokacija u oknu za navigaciju - Outlook\nSkupljanje ili razvijanje omiljenih lokacija u oknu za navigaciju\n"Omiljene lokacije", koja se nalazi na vrhu Okno za navigaciju, sadrži prečice do fascikle koje često koristite. Da biste povećali prostor dostupan za listu punu fascikli, možete da skupite Omiljene lokacije.\nDa biste skupili "Omiljene lokacije", u oknu za navigaciju, pored stavke "Omiljene lokacije", kliknite na dugme .\nDa biste razvili "Omiljene lokacije", u oknu za navigaciju, pored stavke "Omiljene lokacije", kliknite na dugme .\nSavet: Ako ne želite da koristite "Omiljene lokacije", u odeljku možete da uklonite iz okna za navigaciju. Više informacija potražite u članku Uključivanje ili isključivanje "Omiljene lokacije" u oknu za navigaciju.


Press Online :: Kofer :: Punih 25 godina ova zemlja samo napreduje: Kod njih nikad neće biti krize\nPunih 25 godina ova zemlja samo napreduje: Kod njih nikad neće biti krize\nAnalitičari im predviđaju godine pune blagostanja.\nAustralijska privreda zabeležila je snažan rast u četvrtom kvartalu prošle godine, čime je ova resursima bogata ekonomija nastavila 25-godišnji period bez recesije.\nTo je približava rušenju rekorda Holandije kada je u pitanju neprekidni ekonomski rast u modernom periodu. Rekord „Lala“ je postavljen između 1982. i 2008. godine, a Australiji nedostaje još samo jedan kvartal rasta kako bi ga dostigla.\nAustralijska ekonomija je pala u trećem prošlogodišnjem tromjesečju, ali iznenađujući oporavak u četvrtom je vratio godišnje pokazatelje na stopu rasta od 2,4 posto. Oporavak se pre svega zasniva na snažnom izvozu i rastu lične potrošnje.\nAustralija nije bila u recesiji, koja se definiše kao dva uzastopna tromesečja s negativnim stopama rasta, od juna 1991. godine.\n"Izgledi za ovu godinu su prilično pozitivni“, izjavio je analitičar iz investicione kuće AMP Capital Shane Oliver. "Vidimo porast u obimu izvoza, kao i veliki skok u cenama ključnih sirovina“, kaže Oliver.\nRast BDP verovatno bi trebalo da se vrati na stopu od 2,5, možda i 3 posto tokom ove godine. Australijska centralna banka stopu rasta za 2017. procenjuje na oko 3 procenta, zahvaljujući oporavku cena sirovina.


ALUPRESS portal poštuje privatnost svojih korisnika i posetilaca, s tim da ALUPRESS portal može koristiti podatke o korisnicima dobijene tokom korišćenja portala (isključivo podaci o računaru i podaci o Internet provajderu) ili podatke obezbeđene od strane posetilaca ili korisnika kako bi imao informacije o korisnicima koji ga koriste, te na taj način poboljšao portal i njegove sadržaje dodatno usmerio i prilagodio publici koja ga posećuje. Na osnovu ovih podataka ALUPRESS portal dolazi do saznjanja koji su sadržaji najpopularniji među kojom publikom. Podaci o korisnicima mogu uključivati i informacije koje se mogu individualno identifikovati u odnosu na određeno lice (IP adresa), kao i zbirne informacije o korisnicima.\nALUPRESS portal obavezuje se da prikupljene privatne podatke, poput e-mail adrese, imena i prezimena, neće bez dozvole svakog pojedinačnog korisnika davati odnosno distribuirati, trećim licima, osim demografskih podataka za grupu korisnika bez odavanja privatnih podataka.\nPostupkom registracije ili prihvatanjem ponuđenih opcija na Android i IOS aplikacijama, korisnici daju saglasnost da ih ALUPRESS obaveštava o novostima i akcijama u skladu sa prihvaćenim opcijama.\nCookies su informacije sačuvane na vašem hard disku koje služe boljem funkcionisanju ALUPRESS portala. U standardnoj postavci, vaš računar prihvata cookiese i deliće podatke samo sa sajtom koji je postavio cookiese, tako da im ni jedan drugi sajt ne može pristupiti.\nALUPRESS portal može koristiti cookiese za tehničke potrebe kako bi Vam pružio bolju navigaciju kroz sajt ili Vam omogućio da prilagodite korišćenje sajta svojim potrebama. Ukoliko ne želite da imate cookiese na svom kompjuteru, možete ih isključiti u svom Internet pretraživaču. To, međutim, može imati uticaja na funkcionisanje ALUPRESS portala.


ZANIMANJA BUDUĆNOSTI: Ove profesije će biti najtraženije nakon pandemije virusa korona | Banjaluka.net\nZANIMANJA BUDUĆNOSTI: Ove profesije će biti najtraženije nakon pandemije virusa korona\nIako je pandemija virusa korona ugasila veliki broj radnih mjesta, zbog čega su mnogi ljudi sa pravom zabrinuti za svoj posao, istraživanja pokazuju da zaposleni u tehnološkom i biznis sektoru ne moraju da brinu. Predviđanja su da se u budućnosti očekuje rast poslova iz ovih oblasti.\nOvakva predviđanja rezultat su temeljnog istraživanja koje je obavio ugledni Business Insider, a na osnovu zvaničnih podataka koje je objavio američki biro za statistiku rada. Stručnjaci su saglasni da se ova predviđanja, uz male razlike, mogu primjeniti na Evropu, ali i na naš region, piše “Srpskainfo”.\nPored velike potražnje za radnicima u IT i biznis sektoru, očekuje se da tu rad biti i najbolje plaćen, jer plata koju ćete moći da zaradite radeći neki od tih poslova i do nekoliko puta je veća od prosječne.\nDakle, ukoliko ste zabrinuti za svoju karijeru usled globalnih promjena koje je donijela pandemija ili tek treba da započnete karijeru, ovo su sektori u kojima bi trebalo da planirate svoju poslovnu budućnost, piše “Srpskainfo”.\nUsljed tehnološkog napretka i digitalizacije, danas je sve više poslova iz IT oblasti, a previđanja kažu da će se takav trend nastaviti i u budućnosti. Ukoliko želite siguran posao sa dobrom platom, a imate sklonosti ka tehnici i kompjuterima, najbolje je da razmislite o karijeri u programiranju ili dizajnu.\nTo potvrđuju i rezultati istraživanja, koji kažu da će se od 2018. do 2022. u ovoj industriji zaposliti čak 42.200 radnika, a u 2019. prosječna plata na godišnjem nivou iznosila je zavidnih 77.733 evra.\nRazvijanje softvera predstavlja jednu od najperspektivnijih oblasti. Ne samo da ovo zanimanje neće biti ugroženo pandemijom, već se očekuje i snažan rast u ovom sektoru jer borba protiv virusa zahteva kreiranje i razvoj brojnih medicinskih aplikacija. Pretpostavlja se da će se u ovom sektoru u periodu od 2018. do 2028. otvoriti čak 42.600 radnih mjesta, a prosečna plata na godišnjem nivou 2019. iznosila je velikih 94.377 evra.\nEfikasna organizacija rada, brza i kvalitetna realizacija projekata biće od ključne važnosti za uspjeh kompanija u budućnosti, naročito u situacijama kada određeni broj radnika svoje zadatke obavlja od kuće. Zbog toga će potražnja za menadžerima u svim sektorima i oblastima biti izuzetno velika, prenosi “Srpskainfo”.\nDa bi IT sektor funkcionisao efikasno i besprekorno, nisu dovoljni samo programeri i dizajneri već i ljudi sa izraženim organizacionim i komunikacionim vještinama koji će biti most između klijenata i IT-jevaca. Drugim rečima, neophodni su IT menadžeri.\nOčekuje se da će između 2018. i 2028. nedostajati oko 46.800 IT menadžera, a prosečna godišnja plata za ovo zanimanje u 2019. iznosila je velikih 128.481 evro, podaci su istraživanja.\nKompanije će u budućnosti usljed nesigurnosti izazvane pandemijom biti veoma oprezne kada ulažu svoj novac, zbog toga će im biti potrebni zaposleni sa vještinama kontrole troškova i pametnog ulaganja. Predviđanja su da će od 2018. do 2028. godine kompanije zaposliti 104.700 menadžera, a njihova prosečna plata na godišnjem nivou u 2019. iznosila je primamljivih 114.023 evra.\nKada je u pitanju menadžment, veoma traženi biće strategijski i operativni menadžeri sposobni da u praksi do najsitnijih detalja sprovedu široke vizije kompanije. U periodu od 2018. do 2028. predviđa se da će biti otvoreno 165.000 radnih mesta za tu poziciju, a sudeći po godišnjoj prosečnoj plati, koja je 2019. godine iznosila 88.469 evra, menadžeri neće morati da brinu o svojoj zaradi.\nVeć sada je jasno da će kompanije koje prežive krizu izazvanu pandemijom morati da se dobro pomuče kako bi privukle kupce i klijente. To znači da će im biti potreban vrhunski marketing, odnosno ljudi koji su su sposobni da naprave stručne analize i na osnovu njih kreiraju usjpešne marketinške kampanje. Očekuje se da oko 139.200 ljudi nađe posao u ovoj industriji, a oni koji već u njoj rade veoma su zadovoljni platom, koja je u 2019. godini iznosila 55.997 evra na godišnjem nivou.\nRazvoj aplikacija za operativne sisteme kakvi su Android i iOS predstavlja jednu od najproduktivnijih oblasti IT-ja. Jednostavno, danas su nam neophodne aplikacije za sve: od fitnesa, preko zdravstva, do vesti i kupovine. Zbog toga kompanije planiraju da zaposle blizu 241.500 ljudi u narednih osam godina, a pre samo godinu dana prosječna plata za mobilne divelopere iznosila je 94.377 evra na godišnjem nivou.\nZa opstanak svakog biznisa ključna je prodaja, međutim usljed pandemije ljudi će postati obazriviji u pogledu toga na šta troše svoj novac, pa se procenjuje da će u budućnosti biti potrebno sve više truda i vještina kako bi do prodaje zaista i došlo. Zbog toga kompanije zapošljavaju ljude sa razvijenim moćima ubeđivanja i veštinama prezentacije koji će podstaći prodaju i tako donijeti profit kompaniji.\nRezultati ovog istraživanja ne znače da ljudi koji nemaju karijere u nekoj od ovih oblasti treba da se obeshrabre. Promjena karijere, posla i profesionalnih interesovanja u 21. vijeku veoma je česta pojava i, što je još važnije, ostvariva.\nOznake: korona virus, Pandemija


EU za zapadni Balkan otvara granice od 1. jula\nEdis Deljković, 11/06/2020\nEvropska komisija predložila je da se zemlje zapadnog Balkana nađu prve na listi zemalja kojima će od 1. jula biti dozvoljen ulazak u zonu Šengena.\nKomesarka za unutrašnje poslove EU Ilva Јohanson kaže da je EU u situaciji da od 1. jula postepeno ukida restrikcije na spoljnim granicama EU prema trećim zemljama koje su u sličnoj ili boljoj epidemiološkoj situaciji.\nDanas počinjemo sa konsultacijama za sastavljanje liste zemlja kojima će biti dozvoljen ulazak u EU. Evropska komisija predlaže da zapadni Balkan bude na listi od 1. jula – kaže Јohanson.\nU Evropskoj komisiji pozvali su zemlje članice EU i članice šengenskog prostora da u ponedjeljak 15. juna ukinu kontrole na unutrašnjim granicama u okviru Šengena, uvedene u cilju suzbijanja širenja pandemije koronavirusa.\nEpidemiološka situacija u cijeloj EU se ubrzano poboljšava. Evropski centar za kontrolu i prevenciju zaraze ocijenio je da kontrole na unutrašnjim granicama među članicam EU nisu efikasan način za borbu protiv Kovida 19 – navodi Јohanson.\nDodaje da se preporuke Evropske komisije o restrikcijama na spoljnim granicama EU za sva putovanja koja nisu od suštinskog zančaja završavaju 15. juna, ali da su zemlje članice tražile kratko produženje tih restrikcija.\nSada je naša preporuka da produžimo privremene restrikcije na putovanja u EU koja nisu od suštinskog značaja do 30. juna. Јoš nismo u mogućnosti da u potpunosti podignemo sve restrikcije za putovanja na svim spoljnim granicama EU, ali počinjemo postepeno od 1. jula – naglašava Јohanson.\nNavodi da cijeli proces mora da bude koordinisan, a da je najvažniji cilj zaštita javnog zdravlja.\nKriterijumi koji bi trebalo da budu uzeti u obzir prilikom postepenog otvaranja spoljnih granica EU prema trećim zemljma su epidemiološka situacija, mjere zaštite tokom putovanja kao i princip reciprociteta, odnosno ukoliko EU otvori granice za ulazak u Šengen prema trećoj zemlji i ona bi trebalo da otvori svoje granice za sve članice EU.\nSmanjena sredstva za stranke u FBiH, najviše dobile SDA i SDP\nKanton Sarajevo: Potvrđeno 17 novih slučajeva zaraze koronavirusom\nCIK BiH će utvrđivati zakonitost rada izbornih administracija u Doboju i Srebrenici


Tri nedelje posle izbora još traju pregovori o formiranju većine i vlade\nTri nedelje posle izbora još traju pregovori o formiranju parlamentarne većine i vlade, uz uverenje da je moguća proevropska vlada sa socijalistima kao koalicionim partnerima.\nPotpredsednik Demokratske stranke Bojan Pajtić izjavio je da će, ako se postigne dogovor sa Socijalističkom partijom na državnom nivou, Demokratska stranka ponuditi socijalistima koaliciju i u Vojvodini, iako proevropska koalicija ima većinu. Pajtić je rekao da njegovoj partiji uopšte nije svejedno ko čini većinu u Beogradu jer je veoma važno da se na ključnim punktovima odgovornosti za sudbinu države nađu ljudi koji vode proevropsku politiku.\nI predsednica Političkog saveta Liberalno-demokratske pratije Vesna Pešić izrazila je očekivanje da će Srbija ipak dobiti vladu koju će činiti proevropske stranke uz neke pozajmice iz nacionalističkog bloka. LDP će podržati vladu okupljenu oko Demokratske stranke, socijalista i manjina, rekla je Pešićeva i dodala da je malo verovatno da vlada neće biti formirana. A gradonačelnik Jagodine i predsednik Jedinstvene Srbije Dragan Marković izjavio je da će on i lider Socijalističke partije Ivica Dačić zajedno otići u Evropu i Srbiju odvesti u Evropu.\nA ambasador SAD u Srbiji Kameron Manter izjavio je da očekuje vreme u kom bi Sjedinjene Države mogle da rade sa proevropskom vladom u Beogradu na programima privredne saradnje, pomoći za mala preduzeća i poljoprivrednike, ali da je skeptičan da to može biti ostvareno ako bi se formirala vlada Koštunica-Šešelj. Govoreći o mogućem ulasku Socijalističke partije u vladu, ambasador Manter je rekao da razgovori s ljudima iz te stranke ukazuju da i oni traže evropsku budućnost, što je i želja Sjedinjenih Američkih Država.\nNajnovije istraživanje agencije Strateški marketing pokazuje da u Srbiji raste proevropsko raspoloženje. Direktor agencije Srđan Bogosavljević tvrdi da kada bi danas građani trebalo da izaberu između vlade koju bi sačinjavala koalicija radikala, narodnjaka i socijalista i vlade koju bi sačinjavala koalicija oko Demokratske stranke, socijalista i manjine, 51 odsto građana bi se opredelilo za proevropsku koaliciju, 45 odsto za radikalsko-narodnjačku, dok je četiri odsto neodlučnih.


Reprezentacija Srbije na Državnom i Evropskom prvenstvu u preletu paraglajderom - PressLider.rs\nReprezentacija Srbije na Državnom i Evropskom prvenstvu u preletu paraglajderom\n31. jula 2016. 0 Comments paraglajderi, piloti, Takmičenje, Vazduhoplovni savez Srbije\nBEOGRAD – Prvi put će se državna prvenstva Srbije, Slovenije, Litvanije i Makedonije u preletu paraglajderom održati u isto vreme i na istom mestu, saopšteno je iz Vazduhoplovnog saveza Srbije.\nPrelet paraglajderom, foto: Vazduhoplovni savez Srbije\nOd 1. do 6. avgusta će oko 90 pilota paraglajdera iz četiri države leteti na zadacima od 50 do 80 km u Kruševu (Makedonija). Ideju o održavanju objedinjenih prvenstava je svojevremeno pokrenula Srbija, koja je najpre i održala državni šampionat nekoliko bivših jugoslovenskih republika.\nOvoga puta na takmičenju će učestvovati oko 25 litvanskih pilota, oko 30 paraglajderista iz Slovenije, devet makedonskih učesnika i skoro 40 pilota iz Srbije.\nMakedonska vazduhoplovna federacija koja organizuje ovaj „4 u 1“ događaj, navela je da očekuje jaku konkurenciju:\n„Sve četiri nacije imaju veoma jake i talentovane pilote. Prema svetskoj rang listi, možemo očekivati da će se nadmetanje odvijati između Jurija Vidića, Dušana Oroža, Primoža Suše, Jože Moleka, Vladimira Bačanina (SRB), Željka Ovuke (SRB), Jovana Severova, Aleksandra Čačevskog… da ne zaboravimo i nove zvezde koje dolaze iz Litvanije“.\nOčekuje se da po pitanju masovnosti učešća sa srpske strane, ovo bude jedno od najbrojnijih naših takmičenja. Vazduhoplovni savez Srbije doneo je odluku da se ove godine državno prvenstvo održi na ovom odličnom terenu za letenje, kako bi stimulisao takmičare da se u što većem broju prijave, a ujedno omogućio i mnogim takmičarima da isprobaju teren za velika međunarodna takmičenja koja se održavaju u Kruševu.\nUpravo posle objedinjenog državnog prvenstva, sledi Evropsko prvenstvo u preletu paralajderom koje će okupiti 150 pilota svetske klase.\nOd 8. do 20. avgusta će se, polećući sa visine od oko 1400 m piloti iz oko 35 zemalja takmičiti za titulu najboljeg u Evropi.\n„Na tom šampionatu, učestvovaće oko 40 srpskih pilota u zvaničnoj konkurenciji, dok sedam-osam njih idu ili kao sonde ili kao mladi piloti čije je učešće Vazduhplovni savez Srbije odlučio da podrži kako bi iskusili velika međunarodna takmičenja“, kaže Željko Ovuka, generalni sekretar VSS-a i ujedno reprezentativac u ovoj disciplini.\nObzirom da će konkurencija biti jaka jer lete piloti koji imaju i više od 300 sati letenja na godišnjem nivou, Ovuka kaže da se nada da će kao tim imati dobar rezultat i biti u prvih deset ekipa. Podsećamo da je prošle godine, na ovom terenu organizovano Predevropsko prvenstvo na kojem je Ovuka osvojio prvo mesto.\nReprezentaciju Srbije će na ovom Evropskom prvenstvu činiti Željko Ovuka, Vladimir Bačanin, Predrag Dudić, Miloš Gagić, Milan Stević i Zoran Petrović.\nIzvor: Kuća Dobrih Vesti / Marina Trmćić\n← Kompletna priča u Ivanjici stala u osam minuta\nRegata na Moravi – jedinstvena u svetu: Učesnici plovili uzvodno →


Gradiska.com - Novoizgrađeni Carinski terminal u Gradišci počeo sa radom\nutorak, 28 januar 2020 11:12\nPreseljenjem na novu lokaciju, svi kamioni će se, od dolaska u terminal do završetka postupka carinjenja, nalaziti na novoj lokaciji, izvan grada.\n„To će u mnogome rasteretiti samu Gradišku, jer neće biti potrebe da sam centar grada bude konstanto blokiran brojinim kamionama koji čekaju za uvozno ili izvozno carinjenje robe, već će se svi postupci odvijati na lokaciji novog Carinskog terminala van grada. Onog trenutka kada bude završen i pušten u saobraćaj i novi most preko rijeke Save, kamioni više uopšte neće prolaziti kroz grad“, ističu u Upravi za indirektno oporezivanje BiH.\nNovi granični prelaz Gradiška ima centralni objekat carine i granične policije, objekte kontrole putnika i teretnog saobračaja na izlazu iz BiH, objekte fitosanitarne i veterinarske inspekcije i carinske ispostave, carinski terminal, špediterski blok i druge neophodne objekte.\nIzgrađen je na površini od 110.000 m2. Investicija u ukupnoj vrijednosti od 24 miliona KM finansirana je iz Budžeta Uprave za indirektno oporezivanje BiH.\nIz Gradske uprave poručuju da je otvaranje novog Carinskog terminala iskorak za Gradišku, jer će se postepeno rasterećivati grad, kaže Zoran Adžić, gradonačelnik Gradiške. Ističe da su započete aktivnosti na završetku obilaznice u Čatrnji te poziva građane na razumijevanje.\n„Očekujemo da u prvoj polovini godine završimo obilaznicu, a onda bismo imali i veće rasterećenje, ne samo centra grada, nego i prigradskih naselja“, kaže Adžić, svjestan činjenice da će veći teret intenzivnijeg saobraćaja od ovog trenutka snositi stanovništvo mjesnih zajednica Obradovac, Kruškik i Čatrnja.\nGradonačelnik Adžić dodaje da će Gradska uprava, u pregovorima sa resornim ministarstvima na nivou Republike i Savjeta ministara BiH, nastojati da dobije na korištenje prostor sada već bivšeg carinskog terminala, na kome u budućnosti planira otvoriti sajmište.\nViše iz kategorije: « Nezaposlenost više nije osnova za prijavu na zdravstveno osiguranje\tPotpisan ugovor o rekonstrukciji puta u MZ Rovine »


Trampov rejting raste - CdM\nTrampov rejting raste\nPredsjednik Sjedinjenih Američkih Država Donald Tramp uživa u svom najprimjećenijem spoljnopolitičkom poduhvatu do sada, povratku troje Amerikanaca koji su bili u zatvoru u Sjevernoj Koreji, navodi Glas Amerike.\nTramp se nada da će pomak u odnosima sa Sjevernom Korejom podići njegov istorijski nizak rejting, koji se poslednjih sedmica popravlja.\nTramp je sačekao trojicu Amerikanaca oslobođenih iz Sjeverne Koreje – savršen televizijski momenat za predsjednika koji hoće da popravi svoj rejting.\n“Veoma je važno to što smo uspjeli da oslobodimo ovo troje ljudi”, rekao je šef Bijele kuće.\n“Imamo najbolju stopu zaposlenosti ikada. I pored toga, slušamo samo o lažnom lovu na vještice u vezi sa Rusijom”, kazao je Tramp.\nOn je ispunio još jedno obećanje iz kampanje i povukao SAD iz sporazuma sa Iranom, što su kritikovale demokrate, među njima i senator Ben Kardin.\n“Povlačenje iz nuklearnog sporazuma će izolovati Ameriku i pomaže Iranu i radi protiv našeg cilja – da kontrolišemo njihove aktivnosti”, ocijenio je Kardin.\nAnalitičar Džon Fortije izjavio je da se Trampov rejting blago popravio prethodnih nedjelja, ali on i dalje ostaje polarizujuća figura.\n“Mislim da su stavovi i onih koji vole Trampa i onih koji ga ne vole sve čvršći. Interesantno je da se njegovi rejtinzi poslednjih mjeseci nisu mnogo promenili, a deluje da se mnogo toga dogodilo”, naveo je Fortije.\nGlas Amerike navodi da se Tramp nada da će održati fokus na domaćoj ekonomiji i Sjevernoj Koreji i što dalje od istrage o Rusiji, pravnih neprilika u kojima se nalazi njegov lični advokat Majkl Koen i sudskog spora oko navodne seksualne afere sa porno glumicom Stormi Danijels.\nTagoviDonald Tramp rejting Sjedinjene Američke Države SAD


Privatni avion - Blic Online\nSedamnaestogodišnji M. S. iz Beograda je u Crnu Goru došao tri dana pre nego je 11. jula u budvanskom akvatorijumu jahtom usmrtio tridesetjednogodišnju Maju Šljivančanin (31).\nSevernokorejski lider Kim Džong Un sastao se sa premijerom Singapura Li Hsijen Lungom uoči istorijskog samita sa američkim predsednikom Donaldom Trampom, 12. juna na singapurskom ostrvu Sentosa.\nAlbanski migranti privatnim avionom pokušali da uđu u Britaniju\nČetvoro albanskih migranata pokušali su da ilegalno iz Francuske uđu u Britaniju u malom avionu, što je prvi slučaj ove vrste, rekli su danas tužioci.\nMisisipi: Četvoro poginulih u padu manjeg aviona\nAmerički zvaničnici izjavili su danas da su četiri osobe poginule u padu manjeg privatnog aviona severno od piste na aerodromu "Tupelo" u saveznoj državi Misisipi.\nUđite u privatni avion od 66 miliona dolara\nNacionalna asocijacija poslovnog vazduhoplovstva u junu je prestavila najnoviji privatni avion svoje vrste - "Gulfstream G650ER". Ovaj avion privukao je ogromnu pažnju na konferenciji, a u snimku koji je tada nastao možete videti i zbog čega.\nNe, ovo nije kuća - ovo je privatni avion\nJedan bogataš rešio je da potpuno preuredi svoj privatni avion, tako da izgleda kao apartman, a ne kao prevozno sredstvo. Nakon sređivanja, fotografije aviona je podelio sa celim svetom.\nUkrajinski premijer milijarder pobegao privatnim avionom\nŠef luksemburgške diplomatije Žan Aselborn je izjavio danas posle rasprave ministara Evropske unije o Ukrajini, da sve govori da je "veoma, veoma bogati" ukrajinski premijer u ostavci Mikola Azarov privatnim avionom otišao u neku stranu zemlju.


CG prepoznata po stvaranju povoljnog ambijenta\nCrna Gora je prepoznata po stvaranju povoljnog ambijenta za unaprijeđenje konkurentnosti, a tržišne reforme, kroz poreske olakšice, dovode privatni sektor u dominantan položaj, ocijenjeno je na sastanku predstavnika grupa prijateljstva crnogorskog i poljskog parlamenta.\n"Tržišne reforme, izražene kroz poreske olakšice, dovode razvoj privatnog sektora u dominantan položaj, tako da Crna Gora i Poljska mogu međusobno učiti i uporedo razvijati saradnju", kazali su predstavnici crnogorskog i poljskog parlamenta.\nPotpredsjednik parlamenta Poljske, Rišard Terlecki je, na sastanku sa potpredsjednikom crnogorske Skupštine i predsjednikom Grupe prijateljstva Branimirom Gvozdenovićem, rekao da uzvratna posjeta crnogorskih kolega institucijama Poljske predstavlja potvrdu sve intezivnijeg političkog dijaloga i parlamentarane saradnje.\n„Posjeta ima za cilj da konkretnim projektnim idejama u oblasti digitalne ekonomije, energetike i turizma uspostavi kontinuitet saradnje dvije prijateljske države“, kazao je Terlecki.\nJasno postavljeni prioriteti olakšavaju put ka EU\nAko nema termina u Kliničkom, na skener u drugu ustanovu


Berane: Volonteri čistili prostor duž obilaznice pored Lima | Portal Berane online\nBerane: Volonteri čistili prostor duž obilaznice pored Lima\nUZ POMOĆ I PODRŠKU OPŠTINE BERANE\nU akciji čišćenja učestvovalo 25 volontera, učenika srednjih škola iz Berana\nLokalna Kancelarija za mlade i Udruženje Volonteri.me uz pomoć i podršku Opštine Berane organizovali su juče akciju čišćenja prostora duž obilaznice pored Lima (Ulica Mira i slobode).\nIz Kancelarije i pomenutog Udruženja su saopštili da je u akciji čišćenja učestvovalo 25 volontera, odnosno učenika svih srednjih škola iz Berana.\n„Odlučili smo da sprovedemo ovu akciju kako bi učinili jedan divan gest prema prirodi čišćenjem javnih površina duž gradske obilaznice i kako bi poslali starijim građanima poruku da svijet treba da mijenjamo, a svijet ćemo promijeniti tek onda kada svoju prirodnu sredinu promijenimo na bolje“, kazali su nam organizatori.\nNavode da im je podršku i neophodna sredstva za realizovanje ove akcije pružila Opština Berane, dok je tokom trajanja iste profesorica biologije Sanja Vešović govorila volonterima o važnosti očuvanja zdrave životne sredine. Akciju čišćenja je predvodio ispred volontera, učenik Gimnazije „Panto Mališić“, Marko Vulević.\nSlične teme:akcija čišćenjaBeraneIstaknutoKancelarija za mladeobilaznica pored LimaOpština BeraneUčenicivolonteri\n(VIDEO) Tamara Nikčević (Rtcg) nazvala Demokrate „stokom“ i „izdajnicima“\nBerane: Danas do 20 stepeni


„Hipotetički“ ugrozio Vučića, pa umro u zatvoru, porodica još čeka na odgovore\nVesti Autor:Ksenija Pavkov17. jun. 202119:37 > 19:5178 komentara\nPre nego što su privođenja zbog objava na društvenim mrežama postala uobičajena, Milorad Nikolić iz Crvenke uhapšen je, decembra 2016. godine, zbog SMS poruka koje je slao komšiji, a koje su protumačene kao pretnje čelnim ljudima u državi. Ovih dana navršava se četiri godine od kako je Nikolić preminuo u bolnici Okružnog zatvora u Beogradu. Porodica i dalje postavlja ista pitanja - za šta je Milorad bio kriv i ko je kriv za njegovu smrt?\nVeštačenje: Nikolić nije morao da bude u zatvorskoj bolnici\npre 49 min 146


Novembar 13, 2019 14:59\nDelegacija Srpske liste koju čine predsednik Goran Rakić, potpredsednik Dalibor Jevtić i član predsedništva Bratislav Nikolić doputovala je u Berlin gde će danas i sutra imati niz sastanaka u Bundestagu, Ministarstvu spoljnih poslova i Kancelariji kancelarke Merkel.\nNajpre će se delagacija sastati sa više poslanika u Bundestagu, zatim u Kancelariji kancelarke Angele Merkel sa njenim savetnikom gospodinom Lutenbergom, dok će se u Ministarstvu spoljnih poslova sastati sa specijalnom izaslanico i šeficom Kancelarije za jugoistočnu Evropu gospođom Šutc i njenim saradnicima. Teme sastanaka sa zvaničnicima Nemačke biće trenutne političke okolnosti i situacija nakon izbora, kao i položaj srpskog naroda na Kosmetu, navedeno je u saopštenju Srpske liste.\nPotpredsednik Srpske liste Dalibor Jevtić će se drugog dana posete Berlinu, u četvrtak 14. novembra, sastati sa specijalnim izaslanikom za dijalog Beograda i Prištine predsednika Amerike Donalda Trampa, ambasadorom SAD-a u Berlinu gospodinom Ričardom Grenelom.\nO detaljima posete i sastancima Srpska lista će naknadno obavestiti javnost.\nNa Kosovu preminula dva pacijenta 7\nMorina: Upotreba maski bi na Kosovu trebalo da bude obavezna 10\nKosovski Trust za jedan dan izgubio 12,8 miliona evra 16\nPosle reagovanja UNS portal „Gazeta Sinjali“ zamaglio lične podatke Srba, Roma i Goranaca 77\nDonator iz Severne Mitrovice obezbedio brašno za Srbe u Peći, Istoku, Klini, Srbici i Orahovcu 280\nSKANDALOZNO: Srbi cinkarili Srbe na severu KiM! 6665\nMađarski sud doneo odluku o izručenju Ljubiše Manitaševića Kosovu 4537\nNovih devet slučajeva koronavirusa u Crnoj Gori, ukupno 233\n9:23 April 06, 2020\nOdleteo avion Er Srbije za Bratislavu po naše građane\n9:17 April 06, 2020\nMorina: Upotreba maski bi na Kosovu trebalo da bude obavezna\n9:13 April 06, 2020


Vučiću stigla "nepristojna ponuda" iz Brisela; Beograd ne pristaje - Jutarnji GLASnik\nPosted on 19/11/2018 19/11/2018 Author Redakcija Jutarnji GLASnik\tComment(0)\nBeograd — Brisel uputio Vučiću, diplomatskim kanalima, „nepristounu ponudu“, odnosno ucenu: Nastavak dijalog s Prištinom u zamenu za nova poglavlja. Beograd ne pristaje.\nKako pišu beogradski mediji, Brisel diplomatskim kanalima izvrši pritisak na Beograd s ciljem da ga natera da igra „po pravilima koja diktira Priština“. Od Srbije i predsednika Vučića se traži da se vrate dijalogu, bez obzira što Priština nije ispunila nijednu od svojih obaveza iz Briselskog sporazuma.\n„Skandalozan zahtev, prosleđen diplomatskim kanalima, kojim se zauzvrat Srbiji nudi da joj EU otvori tri pregovaračka poglavlja“, navodi izvor „Srpskog telegrafa“.\nKako pišu „Novosti“, Beograd neće pristati na te ucene makar cena bila da proce4s evrointegracija bude zamrznut na duže vreme. Ovo je, navodi list, čvrst stav Beograda, nakon „nepristojne ponude“ predsedniku Vučiću.\nMinistarka zadužena za EU Jadranka Joksimović kaže za „Novosti“ da je Srbija u odnosu na sprovedene aktivnosti u oblasti vladavine prava, u poglavljima 23 i 24, realno zaslužila otvaranje najmanje tri nova poglavlja, od ukupno sedam koje je u potpunosti pripremila.\n„Politika štapa i šargarepe prema našem pregovaračkom procesu, u ovim okolnostima, postala je prevaziđena i nadam se da će se EU i države članice s više političkog takta odnositi prema Srbiji kao ozbiljnom kandidatu i pouzdanom partneru i time poslati bolje poruke našim građanima. Mi, svakako kao vlada, naš posao reformi radimo, nekad brže, nekad sporije, ali bez sumnje napredujemo i trebalo bi da to na kredibilan način bude prepoznato od EU i država članica“, rekla je Joksimović.\nPotpredsednik Vlade i ministar trgovine Rasim Ljajić smatra da se nastavlja stara matrica – da Brisel ne pritiska onog koga treba, već onog koga može. „Na taj način Brisel gubi status medijatora u dijalogu i narušava sopstveni kredibilitet“, rekao je Ljajić.\nOvde, dodaje, nije reč o tome da Priština ne ispunjava do sada postignute dogovore, već iz političkih razloga postavlja nove prepreke na putu slobodne trgovine koje štete svima. „Ovakvi potezi dovode u pitanje čitav dijalog i proces normalizacije odnosa Srba i Albanaca“, zaključio je Ljajić.\nTagged BEOGRAD, brisel, LJAJIĆ, NEPRISTOJNA PONUDA, PRIŠTINA, VUČIĆ


Za rekonstrukciju TE Pljevlja 45 miliona eura | Ekonomist\nEleketroprivreda (EPCG) raspisala je juče javni tender za izbor izvođača radova za ekološku rekonstrukciju Prvog bloka Termoelektrane Pljevlja.\n– Procijenjena vrijednost investicije je 45 miliona eura, bez PDV-a, i očekuje se interesovanje velikog broja renomiranih svjetskih kompanija sa iskustvom u realizaciji ovakvih projekata. Ukoliko tenderski postupak bude tekao nesmetanom dinamikom, potpisivanje ugovora očekuje se do kraja tekuće godine. Idejni projekat ekološke rekonstrukcije uradila je renomirana njemačka kompanija STEAG Enerdži u saradnji sa rukovodiocima Termoe lektrane – saopštili su iz EPCG.\nPlanirano je da se realizacija projekta odvijau periodu od 2019. do 2021. godine, nakon čega će se omogućiti nastavak rada termoenergetskog kompleksa u Pljevljima (Termoelektrana Rudnik uglja) u narednih dvadesetak godina. Rekonstukcijom će se obezbijediti ispunjavanje obaveza i poštovanje najstrožih parametara zaštite životne sredine predviđenih najnovijom odlukom EU 2017/1442 iz 2017. godine.\nProjekat ekološke rekonstrukcije podrazumijeva izgradnju sistema za odsumporavanje, sistema za denitrifikaciju, unapređenje rada elektrofilterskog postrojenja, kao i izgradnju sistema za tretman otpadnih voda, a uporedo sa ovim projektom teći će i revitalizacija deponije Maljevac u vrijednosti od dodatnih 20 miliona eura. Tokom protekle godine za potrebe projekta revitalizacije deponije Maljevac u kupno je utrošeno blizu devet miliona eura. Sama rekultivacija deponije odvijaće se po fazama od 2019. do 2023. godine.\n– Projekat ekološke rekonstrukcije značajan je i sa aspekta obezbjeđivanja izvora toplotne energije za toplifikaci ju Pljevalja, u roku od 12 mjeseci od potpisivanjaugovora o ekološkoj rekonstrukciji – piše u saopštenju.


Mandić: "Zaslužen trijumf Crne Gore, nije bio peterac" - Sportske.net\nMandić: "Zaslužen trijumf Crne Gore, nije bio peterac"\nSrpski vaterpolista Dušan Mandić rekao je da je Crna Gora večeras zasluženo pobedila, uz ocenu da je njegova ekipa u prvom poluvremenu igrala bez agresivnosti.\nSrbija je večeras izgubila u Podgorici sa 8:11 od Crne Gore u četvrtoj utakmici Svetske lige.\n"Zaslužen trijumf Crne Gore. Blizu su konačnog uspeha. Ipak, moram da kažem da mislim da peterac na kraju nije postojao. Suđenjem nismo zadovoljni ni mi, ni oni. O samoj utakmici mogu da kažem da smo posle spavanja u prve dve četvrtine kasnije igrali kako treba", rekao je Mandić.\nCrna Gora je slavila sa tri gola razlike, a da nije bilo peterca na pet sekundi pre kraja Srbija bi overila plasman na završni turnir Svetske lige.\n"Nismo imali u prve dve četvrtine agresivnost. Tek smo u trećem delu počeli da igramo. Retko, gotovo nikada ne pričam o sudijama, ali mislim da su sada preterali u finišu i direktno nas oštetili za prolaz na završni turnir", rekao je Viktor Rašović.\nSrbija je prva u Grupi A Svetske lige sa devet bodova iz četiri utakmice, dok je Crna Gora druga sa šest bodova i utakmicom manje.


Vlast u javnosti stopira izveštaj o medijima - Dnevni list Danas\nPočetna » Novo » Društvo » Vlast u javnosti stopira izveštaj o medijima\n0Piše: Bojan Cvejić 05. oktobra 2011. 19.45\n– Ne. Vlasti je inače poznato da takvi pritisci na rad Saveta nisu mogući, tako da se naši izveštaji zapravo stopiraju tako što se spreči da dođu do javnosti. Isto se desilo i sa izveštajem o medijima. Čak ni oni mediji koji su predmet analize Saveta nisu reagovali na izveštaj, što ne samo da potvrđuje nalaz Saveta već i dokazuje u kojoj meri su mediji kontrolisani. Postavlja se pitanje da li mediji u Srbiji uopšte mogu da vrše svoju osnovnu funkciju.\n– Mogli bismo da napravimo poseban izveštaj o tome šta sve nismo dobili. Mislim da se dobar deo podataka krije u budžetskim stavkama koje nominalno nisu namenjene za oglašavanje. Postoji, naime, još novca kojim se vrši uticaj, ali se to nalazi na nekim drugim stavkama.\n– Nismo nikakav odgovor dobili od Vlade.\n– Sve će to biti teško kod nas, jer imamo spregu izvršne vlasti, političkih partija i finansijskih centara, među kojima zapravo cirkuliše isti novac. Za početak je najvažnije kada bi se obezbedili uslovi da što pre dobijemo dobru i efikasnu, kadrovski opremljenu eksternu reviziju, pa da imamo valjanu kontrolu budžeta i njegovog trošenja. U ovom trenutku ne postoji ni eksterna ni interna revizija u ministarstvima, tako da ne postoji nikakva kontrola toga kako se troši novac građana.\n– Strategija ništa novo ne daje, niti objašnjava zbog čega je sadašnje stanje u medijima ovakvo, iako i sada imamo medijske zakone i institucije koje ih sprovode. Strategija daje samo deklarativna zalaganja da će se nešto uraditi. Kod nas se, inače, donose strategije kada ne želi ništa da se reši. Trebalo bi da se donesu novi zakoni i poprave rešenja u postojećim, ali i da se obezbedi da institucije to što pre sprovedu, što je nemoguće bez analize dosadašnjeg stanja. Strategije su ono što uglavnom nikoga ne obavezuje. Ona više treba da zavara i zbuni EU, dok, s druge strane, vlast do naše javnosti uopšte ne drži. Imamo vlast otuđenu, ne samo od građana, nego i uopšte od realnosti.


Stanković razgovarao sa Muslijuem i Kamberijem - Bujanovačke\nPočetna NASLOVNA Stanković razgovarao sa Muslijuem i Kamberijem\nStanković razgovarao sa Muslijuem i Kamberijem\nBujanovačke4. maj 2017.NASLOVNA, POLITIKA0\nBUJANOVAC, 4. maj 2017. – Zoran Stanković, predsednik Koordinacionog tela za opštine Bujanovac, Preševo i Medveđa, i predsednik bujanovačke opštine Šaip Kamberi konstatovali su na današnjem sastanku da je bezbednosna situacija na području opština Bujanovac stabilna i da političke tenzije ne dotiču rad lokane samouprave.\nKemberi je, po završetku sastanka, izjavio da je razgovarano o predstojećim zajedničkim aktivnostima opštine Bujanovac i Koordinacionog tela, kao i o obezbeđivanju planiranih finansijskih sredstava od strane ovog vladinog tela.\nStanje stabilno: Stanković, Kamberi i Bošnjak\nStanković je naglasio da se razgovaralo o funkcionisanju Ekonomskog fakulteta u Bujanovcu, predstojećem upisu brucoša i pripremama srednjoškolaca koji se obrazuju na albanskom nastavnom jeziku za polaganje prijemnog ispita.\nPredsednik Koordinacionog tela je izrazio očekivanje da će 21 student Ekonomskog fakulteta u Bujanovcu biti tretiran na jednak način kao i njihove kolege iz opština Preševo, Bujanovac Medveđa.\nSastanku sa predsednikom Kamberijem prisustvovao je i državni sekretar u Ministarstvu za državnu upravu i lokalnu samoupravu Ivan Bošnjak.\nOn je potom, zajedno sa predstavnicima Koordinacionog tela, razgovarao sa predsednikom Nacionalnog saveta Albanaca (NSA) Jonuzom Muslijuom.\nGosti ispred prostorija NSA u „Komitetu“\nStanković je, po završetku ovog susreta, izajavio da je sa Muslijuom razgovarao o daljim aktivnostima na obezbeđivanju udžbenika na albanskom jeziku, kao i o drugim političkim temama.\n-Mišljenja smo da je bezbednosna situacija stabilna da nema naznaka za destabilizaciju – kazao je Stanković.\nDržavni sekretar Ivan Bošnjak je podsetio da je predsednika NSA obavestio o održavanju predstojećg sastanka na nivou Vladinog tela za pitanje nacionalnih manjina, u čijem radu će učestvovati predstavnici svih nacionalnih saveta Republike Srbije.\nPredsednik Koordinacionog tela sa saradnicima je otputovao za Medveđu, gde će se sastati sa predsednikom ove opštine Nebojšom Arsićem.\nOvim će biti završen njegov dvodnevni boravak na jugu Srbije, koji je juče započet razgovorima sa predsednicom preševske opštine Arditom Sinani i sastankom sa liderima bujanovačkih Srba.\nPrevious PostMitrović: Raduje me jasan stav srpskih partija Next PostArsić: Nisam napustio sastanak sa Stankovićem


KG: Oni su izbegli ''pauka'' (FOTO) - iKragujevac\nKG: Oni su izbegli ''pauka'' (FOTO)\nsubota, 08 avgust 2015 18:00\nDo sada smo videli brojne načine kako vozači pokušavaju da se otrgnu iz "kandži" "pauka" koji bi da im odveze nepropisno parkiran automobil.\nMnogo je bahatih vozača koji parkiraju gde stignu bezobrazno obajšnjavajući "samo nek proba da mi digne auto". I nekako se desi da njima stvarno niko, ili retko ko, nešto i može, pa tako uvek nastradaju oni koji neće da se svađaju, nude mito ili koji jednostavno nemaju sreće.\nNesavesni vlasnici automobila masovno se parkiraju na trotoarima, kolovozu ili u parku.Time često zaustavljaju saobraćaj, pešacima onemogućavaju prolaz, a stanarima izlaz iz zgrada ili ulazak u garaže. Iako pauk svakodnevno odnese oko 20 nepropisno parkiranih automobila, i uprkos kaznama do 13.000 dinara, ova pojava ne jenjava.


Šta je tačno iPhone 7 i znamo li već sve o njemu? - Netokracija.rs\nKako piše 9to5Mac, nadovezujući se na informacije koje prenosi japanski medij Nikkei, Apple bi u budućem periodu trebalo da dvogodišnji ciklus lansiranja kompletno redizajniranih iPhone modela zameni sa trogodišnjim periodom, te se predviđa da novi model koji će biti predstavljen ove jeseni – neće doneti previše promena (koje se očekuju) za razliku od prethodnika, izuzev poboljšanog kvaliteta kamere.\nPrema pisanju pomenutog lista iz „Zemlje izlazećeg sunca“, razlog da se navedene promene realizuju, leži u tome što je ostavljeno malo prostora za značajna unapređenja pametnih funkcija na telefonu u periodu od dve godine, dok se kao drugi razlog navodi postepeno usporavanje ovog tržišta. Sa druge strane, najava da će iPhone 7 izgledati skoro identično kao prethodni model 6S, te da će ponuditi relativno mali broj novih funkcija, podudara se i sa drugim najavama koje prenosi Nikkei.\nRast prodaje u nekom drugom planu\nNaime, list piše da će elementi poput kamere (opcija korigovanja tokom fotografisanja), vodootpornog kućišta i unapređenja kapaciteta baterije, biti svakako poboljšani, dok bi dobro poznati 3,5 milimetarski konektor trebalo da bude zamenjen drugačijom vrstom konekcije (možda lightning konektorom). Takođe, pojedine spekulacije iz Kine, ukazuju na to da dizajn novog iPhonea ne bi doživeo velike promene što korisnici neće dočekati sa oduševljenjem.\nSamo jedan deo nacrta novih iPhone 7 Plus modela, koji su procureli u javnost. Da li već sada verovati glasinama? (Izvor: 9to5Mac)\nUkoliko govorimo o ekonomskoj strani, Nikkei predviđa da Apple ne očekuje vraćanje rasta prodaje iPhone modela sve do sledeće godine. Ipak, ukoliko se navedena predviđanja i ostvare, onda vrlo lako mogu negativno uticati na akcije Apple na berzi koja je doživela skok prethodnih nedelja. Na nama je ipak da sačekamo septembar i sami se uverimo da li su glasine, koje su stigle dosta rano, zapravo i istinite – što nam može samo pokazati šta da očekujemo od giganta iz Kupertina u sledećim godinama, bar kada je reč o proizvodima.


Izložba u SZ Pavla Beljanskog: Novosadski fotografi inspirisani Milanom Konjovićem\nU sklopu izložbe "Konjović iz novosadskih kolekcija" u Spomen-zbirci Pavla Beljanskog, kompanija "Color Media Communications" organizuje izložbu "Novosadski fotografi inspirisani Milanom Konjovićem".\nSVEČANA PREMIJERA FILMA KRALJ PETAR PRVI U CINEPLEXX PROMENADI I ARENI CINEPLEX\nFilm koji donosi priču o stradanju, žrtvama, herojstvu i pobedi, biće premijerno prikazan u Novom Sadu u bioskopima Cineplexx Promenada i Arena Cineplex u četvrtak, 6. decembra -od 20 časova u Cineplexx Promenadi i 20:30 časova u Areni Cineplex. Nakon obe projekcije publici će se pokloniti i ekipa filma, predvođena rediteljem Petrom Ristovskim i glavnim akterom filma Lazarom Ristovskim. Karte za svečane premijere u prodaji su na blagajnama oba bioskopa.\nMilan Rašula: Omaž istarskom umetniku Predragu Spasojeviću u Muzeju Vojvodine\nU Muzeju Vojvodine u Novom Sadu u četvrtak, 29. novembra, održana je izložba radova renomiranog istarskog grafičkog dizajnera Predraga Spasojevića (1959-2010). Otvoranju je prisustvovala gospođa Biserka Vranić, direktorica agencije Medit, ujedno i producent filma „Mapa puna snova“. Izložbu je postavila i osmislila umetnikova dugogodišnja saradnica, Feodora Gubaš Štifanić, a na otvaranju je govorio Vladimir Torbica, pročelnik za kulturu Istarske županije.\nPozivnica na izložbu istarskog dizajnera Predraga Spasojevića\nU Galeriji muzeja Vojvodine u Novom Sadu u četvrtak, 29. novembra, u 19h, biće otvorena izložba radova istarskog grafičkog dizajnera Predraga Spasojevića, dok nas u petak u Kulturnom centru Novog Sada u 19h očekuje projekcija filma “Mapa puna snova”, istaknuto je na novinarskoj konferenciji danas u Info centru Turističke organizacije Grada Novog Sada.


Lokalna samouprava i stanari zajedno uređuju fasade za lepši izgled grada - JuGmedia\nLokalna samouprava u Pirotu je pre nekoliko meseci objavila javni poziv za sufinansiranje radova na uređenju fasada zgrada i izradi projektne dokumentacije u cilju unapređenja energetske efikasnosti u gradu.\nRadove sa 80 posto sredstava finansira grad, a preostalih 20 posto finansiraju stanari, a na osnovu ovog konkursa, u toku su radovi na uređenju fasade zgrade u ulici Vojvode Stepe broj 2 i 4 u samom centru grada.\nOvo je prva zgrada čija se fasada uređuje u okviru ovog poziva, a biće obnovljene i fasade zgrada broj 2 i broj 2A u ulici Knjaza Miloša, takodje u centru grada.\nPrilikom obilaska radova gradonačelnik Pirota Vladan Vasić rekao je da se na ovaj način pre svega unapređuje energetska efikasnost i poboljšava život građana, ali i da se dobija lepši izgled grada.\nZa Fond za energetsku efikasnost grada ove godine izdvojeno je 15 miliona dinara, preostalo je još oko 1,5 miliona dinara koji će biti iskorišćeni za izradu projektne dokumentacije za uređenje fasada zgrada, na osnovu prijava na javnom pozivu.


Iz KoSSeva navode da je, po objašnjenju zaposlenih u EU Info centru, Kancelarija EU u Prištini zabranila održavanje ovog događaja u njihovim prostorijama, gde je zahtev za zakazivanje poslat u petak.\nIpak, debata o jednom od trenutno najaktuelnijih pitanja u pregovorima Beograda i Prištine, organizovana je u prostorijama KoSSev portala u Kosovskoj Mitrovici.\nLazarević: Ako ovako rešavaju pitanja na visokom političkom nivou, jasno je zašto smo se našli u ovakvom briselskom ćorsokaku\nUrednica KoSSev portala Tatjana Lazarević rekla je da do početka događaja nisu uspeli da stupe u kontakt sa službenicima Kancelarije EU, uprkos više poruka i poziva portparolki Dinki Živalj.\nTakođe, dodala je, službenica Vjosa Beriša, nije htela da razgovara, uz obrazloženje da će „poslati imejl“.\nLazarević je navela da se nezvanično u kancelariji u Mitrovici moglo čuti da je obrazloženje iz Prištine „kasna rezervacija“ prostora, i da se događaji najavljuju dve nedelje unapred, ali je, prema njenim rečima, poznato je da je do sada više događaja rezervisano takođe sa samo par dana unapred, te da je to česta praksa, s obzirom na to da je ova kancelarija u Mitrovici do sada bila otvorena za civilne i medijske inicijative, sa ciljem promocije slobode govora, multikulturalnosti, multietničnosti, obrazovanja i javne debate i promocije evropskih vrednosti.\nNikakvo birokratsko pravilo ne može da nadomesti nedostatak sluha koji je danas Kancelarija EU za informisanje u Prištini pokazala, kada je u pitanju održavanje ovog događaja, istakla je Lazarević.\n“A mi danas pričamo o onome o čemu se maltene sve vreme i u Briselu razgovara, a to je ideja razgraničenja. Ne vidim zašto se lokalnoj zajednici uskraćuje pravo da razgovara o tome, zašto se uskraćuje pravo civilnim aktivistima da o tome razgovaraju. Ja to tako razumem. Ako na ovakav način rešavaju pitanja na visokom političkom nivou, onda vam je jasno zašto smo se našli u ovakvom briselskom ćorsokaku. Na ovom malom primeru vam je jasno zapravo šta se na visokom nivou desilo” – kazala je Lazarević.\nDebata „Razgraničenje/podela – za i protiv“\nUčesnici debate, Miodrag Marinković iz NVO „Aktiv“ i urednik Z-bunkera Agon Maljići, protiv su razgraničenja, dok Marko Jakšić, odbornik SDP u skupštini opštine Severna Mitrovica, koji je naglasio da je panelista isključivo u ličnom kapacitetu, obzirom da politička opcija koju predstavlja još nije zauzela jasan stav po ovom pitanju, podržava ovu ideju, šta god ona podrazumevala.\nAgon Maljići kaže da jeste protiv razgraničenja, ali da je još više protiv ideje da nema nikakvog rešenja.\n„Smatram da će razgraničenje pre svega biti štetno za samu srpsku zajednicu. Smatram da jedini način na koji to razgraničenje moze da se realizuje, to je da ne dođe do izdvajanja celog Severa. Ne znam kako će na Kosovu da se usvoji jedan takav sporazum gde bi se recimo Mitrovica izdvojila. Smatram da bi, u tom kontekstu, i sama zajednica treba da otvori debatu i razmatra na osnovu tih principa“ – rekao je Maljići.\nSa druge strane, Marko Jakšić kaže da podržava ideju razgraničenja, podele, razmene teritorija, šta god ona podrazumevala.\n„Činjenica je da se Srbi sa Kosova sele pa se sele. To iseljavanje južno od Ibra je masovno. U Goraždevcu, mestu koje je imalo hiljadu stanovnika i koji su bili čvrsti ’99.godine, kada je situacija bila mnogo gora, ove godine samo je jedan učenik upisao školu. Trend iseljavanja južno od Ibra je toliko velik i jak, da se bojim da i ostanak svih Srba na Kosovu u istom košu, neće to sprečiti. Nakon ubistva Olivera Ivanovića, počeli su da se sele i Srbi iz Mitrovice. Razgraničenje ili podela kao rešenje bi sprečilo to iseljavanje, makar severno od Ibra. Ti ljudi bi ostali tu gde jesu, trend iseljavanja bi se sigurno smanjio” - kazao je Jakšić.\nMaljići ocenjuje da je pregovaračka pozicija Srbije sada dobra, ali navodi da je dvostruka igra sa Rusijom i Amerikom došla do vrhunca i da Aleksandar Vučić može doći u poziciju da mu ne veruju ni Rusija ni SAD, što se, kaže, vidi po pritiscima za ubrzanje procesa ukidanja Unmika i formiranja kosovske vojske.\nSmatra da će naredna dva, tri meseca biti kritična i plaši se po pitanju bezbednosne situacije. Kaže i da na Kosovu trenutno nema podrške za podelu.\n27.09.2020 “Maske su obavezne u svim aktivnostima izvan domova” (155)


Korona virus i turizam: Pod kojim uslovima stranci ulaze u Srbiju : Južne vesti\n10:34, 19. 7. 2021.\n„Uslovi ulaska su veoma liberalni, a oni su svi pozitivno iznenađeni činjenicom da može tako lako da se uđe u Srbiju", kaže licencirani turistički vodič Dragan Ponjević za BBC na srpskom.\n„Rekli su mi - vi ste svi napolju, kod vas sve funkcioniše, divno, mi želimo da živimo ovde - tako doživljavaju Srbiju", navodi.\nZa sada je jedina zemlja na tom spisku Indija - odakle se novi Delta soj korona virusa raširio na još 100 zemalja, a broj zaraženih je veliki.\nUputstvo ministra zdravlja usledilo je nakon što je u Beogradu primećen veliki broj „turista" iz ove zemlje.\nTako je i Badrusek, jedan od putnika iz Indije, za BBC na srpskom početkom jula rekao da je u Srbiju došao „zbog tranzita", na putu za Saudijsku Arabiju.\n„Toliko moramo da provedemo u zemlji niskog epidemiološkog rizika", navodi on.\nTurista iz Indije Sahel\nPremijerka Ana Brnabić negirala je postojanje takozvanog „karantin turizma" i podsetila da svi strani državljani prilikom ulaska u Srbiju moraju da poseduju negativan PCR test ili potvrdu o vakcinaciji.\nMeđutim, od 9. jula jedini dodatak jeste - sedmodnevni karantin, uz obavezno testiranje u roku od 24 sata.\nOsim toga, oni prethodno moraju da se prijave za „epidemiološki nadzor stranih državljana" putem sajta www.e-zdravlje.gov.rs, te prikažu imejl kao potvrdu.\nInstitut za javno zdravlje Srbije „Dr Milan Jovanović Batut" odgovoran je za listu zemalja sa posebnim rizikom od širenja korona virusa.\nNa one koji su u tranzitu (ne duže od 12 časova), kao ni na državljane obližnjih zemalja - Albanije, Bosne i Hercegovine, Bugarske, Mađarske, Severne Makedonije i Crne Gore.\n„Sada se turisti u Srbiji mere u stotinama, ne računajući posetioce nedavno održanog muzičkog festivala Egzit u Novom Sadu", navodi.\n„Jedini put kada smo morali da pokažemo dokaz bio je kada smo preuzimali karte za Egzit", kaže za BBC na srpskom.\n„Sigurno ću se ponovo vratiti u Srbiju", dodaje.\n„Sad dolaze ciljano oni koji su se uželeli putovanja, sa namerom da iskoriste trenutak dok se može putovati jer su svi uplašeni novih mera i zatvaranja", navodi.\n„Nemaju toliko mera kao u zemljama iz kojih dolaze, stoga su oni i više nego zadovoljni boravkom u Srbiji", ocenjuje Subotić.\n„U najvećem broju dolaze samostalno, bez posredstva turističkih agencija", navodi.\n„Ipak, uglavnom su vezani za Beograd i radi se o boravku od tri do maksimum četiri noćenja - od srede ili četvrtka do nedelje - što znači da su to 'vikend turisti'", navodi Subotić.\n„U pitanju su manje grupe do najviše osam osoba, koje uz jednog vodiča prave 'turneju' po Srbiji i obilaze prirodne lepote", kaže Ponjević.\nKaže i da i veliki broj domaćih turista putuje, a da su najčešća odredišta zemlje regiona - Bugarska, Severna Makedonija, Albanija, Crna Gora, Bosna i Hercegovina - kao i Turska i Grčka.


17/05/2022 17/05/2022 pre 1 mesec oruzjeonline\t1 Komentar\tKOV, vojska republike Srbije, vojska Srbije\t1 min\nU mehanizovanom bataljonu Prve brigade kopnene vojske u Bačkoj Topoli u toku je intenzivna obuka vojnika na služenju vojnog roka generacije „decembar 2021“ i profesionalnih vojnika na dodatnom osposobljavanju.\nNakon uspešno završene teoretske nastave i obuke na trenažerima, vojnici na dužnostima nišandzija i vozača ovog borbenog vozila, na poligonima u kasarni praktično uvežbavaju taktičke radnje i postupke za izvršenje bojevih gađanja.\nKako bi u potpunosti bili osposobljeni za obavljanje dužnosti, tokom obuke se usavršavaju i tehnike upravljanja borbenim vozilima u različitim uslovima. U nastavku sledi realizacija programskih školskih i bojevih gađanja iz naoružanja roda oklopnih jedinica, na kojima će u praksi biti proverena osposobljenost vojnika za izvršavanje vatrenih zadataka.\nObuka vojnika na služenju vojnog roka i profesionalnih vojnika se u Brigadi realizuje tokom cele godine, a dodatnim osposobljavanjem, koje se redovno sprovodi u svim jedinicama Vojske Srbije, profesionalni vojnici se obučavaju za više dužnosti u okviru svog roda ili službe, čime se unapređuje ukupna osposobljenost jedinice.\n18/04/2022 18/04/2022 pre 2 meseca oruzjeonline\t0\nKomentar o “Obuka u mehanizovanim jedinicama Prve brigade kopnene vojske”\nBVP sa Maljutkama iz šezdesetih godina prošlov veka…\nČime se mi zamlaćujemo i zamajavamo…trošimo pare na gluposti, sa tim kantama se ništa ne može osim da kompletna posada pogine na grozan način u roku od 5 minuta….


Izjava ministra unutrašnjih poslova povodom incidenata ispred skupštine\nNaslovna Društvo Izjava ministra unutrašnjih poslova povodom incidenata ispred skupštine\n„Fizički nasrtaj Boška Obradovića i dela pristalica Saveza za Srbiju na narodne poslanike i druge ljude koji su pokušavali da uđu u Narodnu skupštinu ocenjujem kao čist fašizam. Fizičko obračunavanje sa ljudima i da ih uz to maltretirate, cepate, nasrćete na njih i pretite im batinanjem i svim drugim zato što misli drugačije od vas nikada nije, neće i ne sme da bude dozvoljeno u našoj zemlji.\nPolicija je, po nalogu nadležnih državnih organa, privela 15 lica koja su učestvovala u ovom nasilju, napala Marijana Rističevića, druge narodne poslanike i lica koja su ulazila u Narodnu skupštinu. Ovi ljudi će u narednim minutima biti predati nadležnim sudovima za prekršaje koji će izricati kazne u skladu sa zakonom.\nOčekujem da se niko ne ponaša nasilnički, da svi ljudi shvate da nasilje nije put i da ne smemo da gradimo zemlju u kojoj će se bilo ko obračunavati sa nekim samo zato što misli drugačije ili ima bilo kakvo drugačije uverenje.\nIsto tako hoću da poručim svima da će policija i ostali nadležni državni organi veoma brzo i efikasno reagovati u ovakvim slučajevima i nećemo dozvoliti da bilo ko bude žrtva nasilja, da bilo kome budu ugrožena prava i slobode i da bilo ko trpi bilo kakvu vrstu torture, zato što ima drugačiji stav o Srbiji ili zato što ima pravo da drugačije politički deluje.\nDakle još jednom pozivam sve da odustanu od nasilja, to nikada ne sme da bude naš put, a svima onima koji se drznu da se bave nasiljem, policija i državni organi i te kako će umeti da odgovore.“\nPrethodni tekstRadna subota za đake\nSledeći tekstRuma: Obeležen Dan pobede


Bjelica briljirao u meču karijere! (VIDEO)\npetak, 09 mart 2018 09:27\nBio je najbolji igrač domaćih\nU meč sa jednim od najboljih timova lige, Boston Seltiksima, Bjelica je sa saigračima iz Minesote ušao posle dva uzastopna poraza, i to usred serije izuzetno teških iskušenja, dok traje borba za što bolju plej-of poziciju u "nabijenoj" Zapadnoj konferenciji.\nOn je za 40 minuta na parketu bio najbolji igrač domaćih - ubacio je čak 30 poena, šutirajući 5/7 za dva, dao je šest trojki iz devet pokušaja, sa linije penala imao je 2/2, a ujedno je bio i najbolji skakač na meču (12), zabeleživši pritom i dve asistencije, koliko je puta i izgubio loptu.\nPrvi put stigavši u košgeterski "klub 30", ali uz odličnu pomoć ekipi i u skok-igri, koja mu je pomogla da prvi put u NBA karijeri ostvari "20-10" statistiku (dvadeset ili više poena, deset ili više skokova), dovoljno je za priču o njegovim brojkama. Ali, mnogo važnije od nje je činjenica da je naš reprezentativac, koji je zbog povrede morao da propusti Evrobasket, a potom od 20. novembra do kraja 2017. proveo tek 49 minuta na parketu upravo zbog tegoba, ponovo - tu. I, ponovo igra sjajno, nalik partijama koje su mu i donele MVP titulu u Evroligi. Sa takvim Bjelicom, srpski NBA talas ne da veći i jači, već i... radosniji za gledanje.


Rane nam zarastaju brže danju nego noću. Sve je to zbog biološkog sata - Nedeljnik\nRane nam zarastaju brže danju nego noću. Sve je to zbog biološkog sata\nNaučnici još istražuju zbog čega i na koji način taj proces tačno funkcioniše, ali rezultati istraživanja su jasni - unutrašnji biološki sat deluje na celo naše telo, što ima zanimljiv rezultat, tj. rane nam brže zarastaju u određenim delovima dana\nZbog unutrašnjeg biološkog sata nazvanog još i jednodnevni biološki ritam naše rane zarastaju brže danju nego noću, piše Science Alert.\nTako da, ako se posečete ili opečete tokom dana, rane će brže zarasti nego ako vam se to isto desi tokom noći. Sve je to zbog "sata" koji kontroliše rad ćelija.\nRanije se smatralo da cirkadijski ritam, kojim upravlja deo mozga - hipotalamus - ima ograničeno delovanje, ali nedavna studija ukazuje na to da unutrašnji biološki sat utieče na rad svih naših ćelija.\nNaučnici još istražuju zbog čega i na koji način taj proces tačno funkcioniše, ali rezultati istraživanja su jasni - unutrašnji biološki sat deluje na celo naše telo, što ima zanimljiv rezultat, tj. rane nam brže zarastaju u određenim delovima dana.\nIstraživači sa Kembridža posmatrali su rad fibroblasta, ćelija kože tj. vezivnog tkiva. Fibroblast stvara kolagen koji je bitan u zarastanju rana.\nKada se, na primer, posečemo, te ćelije putuju na povređeno područje i stvaraju protein kolagen koji utiče na oporavak ćelija.\nNa pokretljivost i brzinu fibroblasta deluje protein aktin, a na koju snažno utieče ovaj bioritam. Tako će ćelije koje deluju pri zarastanju rana zbog nivoa proteina aktina biti manje ili više pokretljive, što zavisi od doba dana.\nNaučnici su razliku u pokretljivosti fibroblasta tokom noći ili dana uočili na uzorcima tkiva u laboratoriji.\n„Primetili smo i na uzorcima tkiva u laboratoriji i kod miševa da ćelije brže zarastaju ako ih 'prevarimo' tj. učinimo da misle da je dan, a ne noć", objasnio je biolog Džon Onil, jedan od autora istraživanja.\nPacijentima koji su zadobili opekotine tokom noći trebalo je 60 posto više vremena da rane zarastu u poređenju prema pacijenatima koji su se povredili tokom dana. Onim osobama koje su zadobile opekotine tokom noćnih sati trebalo je u proseku 28 dana da rane zarastu, za razliku od onih koji su se povredile tokom dana; oni su se u proseku oporavili mnogo brže - za 17 dana, prenosi Index.hr.


Jedan prekid menja sve - Barnli preskočio Arsenal i stigao Totenhem - Sportske.net\nPrilično nezanimljiva utakmica na Šelhurst parku.\nSad samo čudo neviđeno deli Liverpul od titule, pao i Lukin Palas!Kapiten Luka "hladan kao špricer": "Jedan od najboljih golova"Kristal Palas na krilima Luke Milivojevića!Novi slučaj koronavirusa, šta će biti sa nastavkom Premijer lige?PL strahuje, Englezi ostaju bez milijardi evra, kamen spoticanja jeste Njukasl!\nFudbaleri Barnlija pobedili su u gostima ekipu Kristal Palasa rezultatom 1:0 (0:0) u 32. kolu Premijer lige.\nLuka Milivojević je odigrao ceo meč, ali nije uspeo da pomogne svojoj ekipi da dođe do pobede, a jedini strelac na meču bio je Ben Mi u 62. minutu posle prekida.\nKristal Palas je bio bolji rival, imao je posed lopte i više prilika, ali nedovoljno dobrih da bi savladao Nika Poupa.\nKao što to obično i bude na mečevima ekipe Šona Dajša, Barnliju je i ovaj put bio dovoljan jedan dobar prekid da ugrozi gol rivala.\nTako je bilo i večeras, u 62. minutu, Vestvud je izveo prekid, a Ben Mi bio na pravom mestu i glavom matirao Guaitu za 0:1.\nDomaći su pokušavali da dođu makar do boda, ali promene rezultata nije bilo. Palas je bio najopasniji u nadokandi vremena, kada je imao dve prilike, ali je Poup bio maestralan i sačuvao je svoju mrežu za velika tri boda.\nBarnli je sada verovali ili ne, na deobi sedmog i osmog mesta sa Totenhemom sa 45 bodova, ima dva više od Arsenala i nije isključena borba za Ligu Evrope do samog kraja.\nS druge strane, Kristal Palas je pokvario sjajnu seriju sa dva vezana poraza, i sada 11. sa 42 boda.


CS:GO – Grand Hotshots održava turnir na kojem učestvuje jedna domaća ekipa – RUR Esports\nHome - .games - Counter Strike - CS:GO – Grand Hotshots održava turnir na kojem učestvuje jedna domaća ekipa\nBy djapeT 19/10/2018\nNajavljen je novi turnir na kojem će učestvotati 16 ekipa, koje će se boriti za nagradni fond od $17 000. Turnir će se održati od 5-8 novembra, a na njemu će se takmičiti i domaća ekipa Valiance. Glavni organizator ovog tunira je QuickFire, ista organizacije koja održava i SuperNoova turnir na Malti, krajem istog meseca.\nEkipe će biti podeljene u četiri grupe i igraće se GSL format, u kojem će odlučujući mečevi grupe, kao i eliminacioni mečevi igrati u BO3 formatu. Na ovom turniru igraće 16 ekipa iz raznih krajeva Evrope, od kojih je 12 dobilo direktnu pozivnicu, a ostale 4 su morale da se kvalifikuju.\nPored domaće ekipe Valiance, takmičiće se još neke malo poznatije ekipe kao što su Red Reserve, Alternate Attax, Movistar Riders, stari rival naše ekipe Windigo i mnoge druge. Prve četiri ekipe će dobijati novčanu nagradu, gde prvoplasirana ekipa dobija $8 600.\nRiot objavio da Aftershock ipak neće biti nerfovan u peču 9.7\nCloud9 Academy izgleda bolje od pola timova u LCS ligi


U Americi najveća inflacija u poslednje četiri decenije | Nova Ekonomija\nCene u SAD u decembru 2021. povećane su za sedam odsto u poređenju sa prethodnom godinom i to predstavlja najveću stopu inflacije u poslednjih 40 godina, saopštilo je tamošnje Ministarstvo finansija, prenela je Beta.\nEkonomski stručnjaci ukazuju da se velika potražnja takoreći sukobila sa nestašicama u snabdevanju koje su izazvane koronom. To je uticalo na rast cena motornih vozila i nameštaja, ali i svakodnevnih potrepština, poput hrane i goriva.\nAmerički investitori imaju iste zahteve kao i domaći\nVeće cene obeležile su američku ekonomiju tokom cele prethodne godine, a njihov rast najveći je još od 1982. godine, prenosi agencija Beta pozivajući se na Glas Amerike (Voice of America).\nAmerički predsednik Džozef Bajden pozvao je Federalnu trgovinsku komisiju da istraži "ponašanje naftnih i gasnih kompanija na štetu potrošača".\nFederalne rezerve nastoje da obuzdaju inflaciju tako što će prekinuti direktnu finansijsku podršku privredi u martu, ranije nego što je prvobitno planirano, i povećati referentnu kamatnu stopu koja utiče na troškove zaduživanja za preduzeća i potrošače.


Foto: N.N. | Vigemark: Ključna godina za BiH\nSrna 25.02.2019 11:39\nSARAJEVO - Šef Delegacije EU u BiH Lars-Gunar Vigemark izjavio je danas u Sarajevu da je 2019. ključna godina za BiH - ekonomski stabilna i bez izbornog ciklusa, te da je treba iskoristiti za socio-ekonomske reforme i brži put ka evropskim integracijama.\nU obraćanju na ceremoniji otvaranja "Ekonomskog foruma BiH 2019" Vigemark je podsjetio da Evropska komisija sprema mišljenje o aplikaciji BiH za članstvo u EU, te izrazio nadu da su političke stranke u završnim fazama formiranja nove vlasti.\n"Bez obzira na to ko bude na vlasti, dva su osnovna zadatka - ubrzati put BiH u EU i početi sprovođenje preporuka Evropske komisije iz mišljenja, koje se očekuje krajem proljeća", rekao Vigemark.\nOn je dodao da je neophodno ponovo početi socio-ekonomske reforme i konačno stvoriti ambijent koji je dobar za privatno preduzetništvo i situaciju u kojoj državno preduzetništvo više ne dominira ekonomijom.\nVigemark je ocijenio da je potrebno da poslovna klima bude dobra kako mladi ne bi išli iz zemlje, te da je uvezivanje sistema obrazovanja sa potrebama tržišta rada od ključnog značaja.\n"Mišljenje komisije će se, vjerovatno, fokusirati na vladavinu prava, reformu sudstva, antikorupcione mjere i reformu javne uprave, dok se ekonomija još mora dodatno prilagođavati", naglasio je on.\nPrema njegovim riječima, ekonomija BiH je drugačija nego prije četiri godine, jer se fiskalna situacija popravila, postoje suficiti u budžetima, a zemlja ima pristojan ekonomski rast.\n"Istovremeno, mnoga od ovih pobošljanja građani ne osjete jer postoje frustrirajući zakoni i pravila. Da bi BiH postigla puni ekonomski potencijal potrebno je da vlasti sprovedu određene mjere", naveo je Vigemark.\nPrema njegovim riječima, novi ciklus reformi može doći samo iznutra, a domaća stručnost i znanje su neophodni za razvoj ekonomskih mjera.\n"Nedavna iskustva pokazuju da nema zamjene u BiH za lokalnu odgovornost za promjene. Uzimajući u obzir sva ograničenja vaše ekonomije, preuzimanje obaveze za rješavanje tih problema je nešto bez čega se ne može ostavariti uspjeh", poručio je šef Delegacije EU u BiH.\nOn je naglasio da ne mogu strani eksperti nadoknaditi nedostatak lokalne volje da se to uradi.\n"Rješavanje preostalih prepreka je nešto što je poznato - glavni izazovi su kako koordinisati i politički preusmjeriti znanje i reforme, zbog čega EU zajedno sa zemljama partnerima organizuje niz seminara i debata", rekao je Vigemark.\nIstičući da na entitetskom i nivou BiH treba kreirati nove mjere kako bi se rješavali prioriteti, on je rekao da treba imati na umu da je dugoročno strateški cilj BiH integracija u EU, njeno interno tržište i priprema za sprovođenje evropskih zakona.\nVigemark ističe da su nedostajuća karika nove vlasti koje moraju djelovati brzo prije nego što ponovo uđu u novi izborni ciklus.\n"Narativ o BiH je i dalje negativan. Razgovori o pravim ili fiktivnim političkim nestabilnostima samo negativno utiču i odvraćaju investitore. Potrebno je vratiti dozu optimizma, nade i ekonomskih prilika. To će privući investitore i ubijediti mlade ljude da svojoj zemlji daju priliku", poručio je Vigemark.\nEkonomski forum BiH održava se treću godinu zaredom, a do sada je okupio više od 1.000 učesnika, uglavnom predstavnika izvršne vlasti BiH, kao i više od 600 predstavnika regionalnih kompanija, diplomatskog sektora i akademske zajednice.\nCentralna ideja "Ekonomskog foruma BiH 2019" odnosi se na uspostavljanje platforme za inciranje otvorenog dijaloga između predstavnika poslovne zajednice, akademije kao i kreatora ekonomskih politika u BiH, a sve radi oblikovanja atraktivnog poslovnog ambijenta u BiH.\nForum, koji je organizovao Ekonomski fakultet Univerziteta u Sarajevu, baviće se svim pitanjima od značaja za situaciju u BiH - od makroekonomske politike, sektorske politike, poslovnog ambijenta, do konkurentnosti privrede i kompanija u BiH.


NovaEnergija.net » iPhone iPhone – Page 2 – NovaEnergija.net\n“Apple” je postao prva kompanija sa akcijama na berzi čija je vrednost dostigla nepojmljivih jedan bilion dolara (1.000.000.000.000).\nCena deonica proizvođača “iPhone”-a porasla je devet procenata od utorka, kada su objavljeni bolji od očekivanih rezultata za mart, april i maj.\nVrednost tehnološkog giganta na berzi je, otkako se na njoj pojavio 1980. godine, povećana za čak 50.000 procenata.\nCena akcija kompanije je 11 puta veća od 2007. godine, kada se njihov čuveni “iPhone” pojavio na tržištu.\nVrtoglavi uspon giganta počeo je skromno 1976. godine, u garaži jednog od osnivača, Stiva Džobsa, koji je preminuo 2011.\nVrednost “Apple”-a dostigla bilion dolara was last modified: August 3rd, 2018 by Ivana Karanović\nKupovina pametnog telefona može da bude zbunjujuća. Toliko je različitih specifikacija sa čudnim brojevima i nazivima, pa nije uvek jednostavno shvatiti što oni tačno znače, i kako će smartfon funkcionisati…


Ipak, ujak svog nećaka nije smatrao neinteligentnim već je verovao da nikada neće dovoljno izrasti kad je bio mali. Nemamo informaciju da li je ujak danas zadovoljan sa Dunginih metar 76 visine, ali je njegov mali u međuvremenu izrastao u fudbalsku figuru vrednu svakog poštovanja.\nDungina ćerka je potom, sat i po pre zakazane konferencije za štampu brazilskog Saveza, potvrdila lokalnim medijima da je njen otac pristao da preuzme selektorsku ulogu.\nBiće to prvi posao za Karlos Dungu od oktobra 2013, kada je napustio Internasional. Prilikom prethodnog rada na mestu selektora Brazila, osvojio je Kopa Amerike 2007, Kup konfederacija 2009, dok je Mundijalu u Južnoj Africi 2010. godine stigao do četvrtfinala, kada je Snajder sa dva gola režirao preokret i pobedu Holandije od 2:1.


Crno-beli dogovorili još jedno pojačanje na štoperskoj poziciji! /VIDEO/\nPočetna stranicaFK PartizanCrno-beli dogovorili još jedno pojačanje na štoperskoj poziciji! /VIDEO/\nPartizan Video Materijal 24.7.20\nRadi se o igraču za koga su u Humsoj procenili da ima potencijal za budućnost, a koji u klub stiže kao slobodan na tržištu.\nDan pošto su i zvanično dočekali Makija Banjaka iz Olimpije, u Partizanu su dogovorili transfer još jednog defanzivca. Mladi Dušan Lalatović (21), defanzivac DAC Dunajske Strede, stiže u Humsku gde će potpisati četvorogodišnji ugovor (tri plus jedna godina) i priključiti se prvom timu na treninzima, prenosiTelegraf.\nLalatović je rođeni Novosađanin, gde je i prošao sve mlađe selekcije Vojvodine, visok je čak dva metra, igra na poziciji levog štopera i bolje se služi levom nogom. U Partizan stiže kao slobodan igrač, jer je u procesu raskida ugovora sa slovačkim klubom, sa kojim je imao važeći ugovor do leta 2021. godine.\nKonkretni razlozi rastanka defanzivca sa DAC Dunajskom Stredom za sada nisu poznati, jer je, prema zvaničnim podacima, Lalatović stigao u Slovačku minulog januara i upisao dva meča u tamošnjoj Fortuna ligi.\nU Humskoj su pažljivo ispratili situaciju, procenili da je Lalatović sa pomenutim predispozicijama potencijal u koji vredi uložiti, te je tokom današnjeg dana postignut dogovor između čelnika kluba i zastupnika igrača o njegovom angažovanju, koji će uskoro biti obelodanjen.\nPored pomenutog slovačkog kluba i mlađih sekecija Vojvodine, Lalatović je još branio boje boje Budućnosti iz Gložana, Radničkog iz Zrenjanina, Radničkog iz Niša (Dinama iz Vranja, pozajmica), posle čega se obreo u Slaviji iz Sofije, a potom i u DAC Dunajskoj Stredi.


KCCG: Životno ugroženo 26 pacijenata\nU Kliničkom centru Crne Gore (KCCG) 26 pacijenata zaraženih koronovirusom životno je ugroženo.\nJezero pobijedilo Petrovac rezultatom 2:0\nFudbaleri Sutjeske i Jezera ostvarili su pobjede u 16. kolu Telekom Prve crnogorske lige. Jezero je u Beranama slavilo protiv Petrovca 2:0, za peti trijumf u dosadašnjem dijelu takmičenja.\nSjutra Maini - Mendule i Podostrog bez struje\nZbog planiranih radova na mreži, sjutra, u četvrtak 03. decembra, u terminu od 9 do 13 časova bez napajanja električnom energijom će ostati dio naselja Maini - Mendule, Podostrog, saopšteno je iz Cedis-a.\nKrivokapić: Vlada diskontinuiteta, slobode i jednakosti\nNova vlada će biti vlada diskontinuiteta, slobode i jednakosti, poručio je madatar Zdravko Krivokapić, navodeći da se postojeća kriza može prevazići isključivo reformama, poštenim i domaćinskim upravljanjem, znanjem i radom na jačanju vladavine prava.\nSin legendarnog Mihaela Šumahera, Mik Šumaher, u narednoj sezoni Formule 1 voziće za Has, zvanično je saopštio američki tim.\nFokus nove vlade na razvojnoj ekonomskoj politici\nBalabušić: Trg ispred Starog grada dobiće novi izgled naredne godine\nIz Mjesne zajednice Stari grad najavljuju da će u narednoj godini akcenat u radu staviti na uređenje trgova ispred bedema, kako bi istorijsko jezgro Budve dobilo svjetski izgled, poput sličnih u svjetskim metropolama.\nMoratorijum: Zamrznuta otplata kredita ukupne vrijednosti 70 miliona eura\nSkoro 70 miliona eura kredita nalazi se u moratorijumu, odnosno odložena je otplata kroz mjere koje je do sada donijela Centralna banka za saniranje posljedica pandemije, piše Pobjeda, pozivajući se na Centralnu banku Crne Gore (CBCG).\nVelika Britanija prva u svijetu odobrila upotrebu vakcine protiv COVID-19\nVelika Britanija je prva u svijetu odobrila upotrebu vakcine protiv koronavirusa COVID-19 koje su napravile kompanije Pfizer i Biontech.\nUŽIVO Krivokapić danas predstavlja program i sastav Vlade\nMandatar za sastav nove vlade Zdravko Krivokapić danas će u parlamentu obrazložiti program i personalni sastav nove Vlade. Sjednicu možete pratiti uživo i preko portala rtvbudva.me.\nCentar za stručno obrazovanje u ulozi EPALE Nacionalne službe podrške za Crnu Goru, organizuje nacionalnu EPALE konferenciju na temu "Izazovi, razvoj i trendovi u oblasti digitalnog učenja". koja će se održati danas i sjutra u hotelu "Budva".\nTOB: Novi promotivni materijal inspirisan gastro ponudom\nMorsko dobro za gradski park izdvaja 75.000€\nJavno preduzeće za upravljanje morskim dobrom Crne Gore je u petak 27. novembra raspisalo javni poziv za izvođenje radova na uređenju gradskog parka u Budvi - završno oblikovanje parkovskog prostora, faza III.\n(VIDEO) U Budvi se svakodnevno dezinfikuju ulice i objekti po preporukama NKT-a\nU skladu sa mjerama opštinskog tima za zaštitu stanovništva, pripadnici Službe zaštite i spašavanja svakodnevno dezinfikuju javne objekte i površine u gradu.


"Amater liga" u malom fudbalu kreće od aprila - Sportske vesti\n“Amater liga” u malom fudbalu kreće od aprila\n15 Mar, 2019 by South Media\nOsmi po redu turnir u malom fudbalu “Amater liga 2019” održaće se i ove godine na terenu OŠ “Učitelj Tasa” sa početkom od 13. aprila.\nOčekuje se veliki broj kvalitetnih ekipa, koje će gotovo tri meseca igrati svakog vikenda ligaški sistem po principu svako sa svakim, nakon čega će najbolje plasirani timovi kroz završne borbe odlučiti novog pobednika lige, a najbolje ekipe osvojiti i brojne nagrade.\nPodsećanja radi, branioc titule je ekipa Štrumfova koja je prošle godine u finalu savladala ekipu Novajlija (KMF Radnički Niš).\nKao i do sada mesta na turniru ograničeno je za maksimalno 12 ekipa. Prijave su počele i trajaće do 31. marta. Više informacija oko učešća možete dobiti na zvaničnim fejsbuk i instagram stranicama turnira “Amater liga 2011” ili na kontakt telefon 064/680-49-39.\nU prvom plufinalnom susretu Kupa Srbije u Zrenjaninu vaterpolisti Naisa poraženi su od ekipe Radničkog rezultatom 8:5 (0:0, 3:3, 2:0,\nNa Somborskom bulevaru u Nišu, od kružnog toka kod Studeničke ulice – ka Lionu, u subotu 17. juna, umesto automobilskih,\nImpresivnom dabl-dabl partijom talentovanog centra Goge Bitadzea i skakačkom dominacijom košarkaši Mega Bemaksa savladali su bez većih poteškoća Dinamik u


OTKAZAN BARF10 - URMUS.RS\nUsled teške i nepredvidljive zdravstvene situacije u zemlji zbog posledica korona virusa otkazuje se održavanje BARF10.\nUpravni odbor Udruženja rok muzučara Srbije, organizatora Beogradskog autorskog rok festivala, doneo je ovu nepopularnu i nadasve tešku odluku da se festival ove godine ne održi. Odluka je dugo odlagana, ali suočeni sa pogoršavanjem epidemiološke situacije te da bi se izbeglo ugrožavanje zdravlja svih učesnika festivala otkazivanje je bilo neizbežno.\nOvo je trebalo da bude jubilarno deseto izdanje festivala. Udruženje rok muzičara Srbije osnovano je 2009. godine, kada je stanje na muzičkoj sceni bilo krajnje alarmantno. U medijima je postojalo samo nekoliko emisija afirmativnog tipa za domaći rok. Po beogradskim rok klubovima sviraju se uglavnom obrade uz vrlo malo nove autorske muzike.\nSada se suočavamo sa novim problemima – otkazivanjem koncerata, ograničavanja slobode kretanja… Muzička industrija je u kolapsu. Zbog svega ovoga je potrebno da budemo istrajni i da prebrodimo ove olujne vetrove koje nam je doneo Covid-19. Zato svi moramo dati svoj doprinos i pre svega odgovorno se ponašati.\nURMUS je 2011. godine pokrenuo prvi Beogradski autorski rok festival – BARF kako bi na najbolji mogući način pomogao mladim autorima da se predstave što širem auditorijumu. Značaj ovog projekta prepoznali su SOKOJ i Dom omladine Beograda koji su pokrovitelji ovog festivala od samog početka, a\nkasnije se pridružuju Sekretarijat za kulturu grada Beograda, Organizacija PI i OFPS. Za sve ove godine na BARF se prijavilo više od 500 autorskih bendova od kojih je 92 nastupilo na finalnim večerima, a pobednici festivala po glasovima žirija i publike su novčano nagrađeni.


Korupcija Novi Beograd: BAJKA O PRANJU NOVCA PREDSEDNIKA NENADA MILENKOVIĆA I KLAVIR-ŠTIMERKE DIREKTORKE ANE VRBANEC\nBAJKA O PRANJU NOVCA PREDSEDNIKA NENADA MILENKOVIĆA I KLAVIR-ŠTIMERKE DIREKTORKE ANE VRBANEC\nBajka o klavir-štimerki Ani Vrbanec započinje sa nastajanjem ustanove Novobeogradske kulturne mreže. Ana Vrbanec i dan danas je suvlasnica preduzeća “Befak” sa udelom od 50% i to sa svojim bratom Borisom. Ana Vrbanec je u isto vreme i Direktorka budžetske ustanove Novobeogradske kulturne mreže u kojoj naravno prima platu! Šta je onda problem za nas zaposlene? Pa radi se o dokazanom sukobu interesa Ane Vrbanec što se vidi po najnovijem izvodu iz Agencije za privredne registre, materijal je u prilogu ovog teksta. Ana Vrbanec je na mesto direktorke ustanove NBKM došla po preporuci člana Veća Dragana Vujevića. Test sposobnosti direktorka Ana Vrbanec je prošla tako što je nekoliko puta svojeručno izmasirala korpulentnog člana Veća Dragana Vujevića. Čak i dan danas prilikom sastanaka direktorka Ana Vrbanec sedi na radnom stolu člana Veća Dragana Vujevića i prima direktna naređenja kako što više miliona ukrasti od građana Novog Beograda. Svedok ponašanja Direktorke Ane Vrbanec i člana veća Dragana Vujevića je član Sindikata zaposlen u Kadrovskoj službi koji zbog prirode svog posla svakodnevno dolazi kod nejakog Načelnika uprave Đorđa Popca.\nJoš veća preporuka Direktorke Ane Vrbanec je čuvena afera klavir “stenvej”, star 40 godina, vredan 2.000 evra, a koji je ona preprodala građanima Niša za 55.000 evra! O tome su u prethodnim godinama pisali Blic, Press, Glas Javnosti, Večernje novosti, Transparentnost Srbija. Svi članci navedenih medija su u prilogu ovog teksta. Prastari, ruinirani, klavir je prodat tako što mu je promenjen serijski broj što je dokazao ekspert čuvenog svetskog proizvođača “Stenvej”. Sudski proces protiv firme “Befak” za krađu 55.000 evra od građana Niša još uvek traje, a Direktorka Ana Vrbanec je danas u prilici da pokrade još više građane Novog Beograda. Zaposleni u ustanovi NBKM preplašeni su najnovijim zahtevom direktorke Ane Vrbanec da se odobri trošenje još 9.000.000 dinara, jer znaju da joj je ovo poslednja prilika da za sebe i Predsednika Nenada Milenkovića ukrade još novca od građana Novog Beograda. O njenim krađama na “sitno” čitaćete u nekom od sledećih članaka.\nMi zaposleni u Opštini Novi Beograd javno pitamo da li je posedovanje znanja masiranja i znanja krađe miliona dinara osnovni kvalitativni preduslov za bilo kakvo nameštenje kod Predsednika Nenada Milenkovića i člana Veća Dragana Vujevića.\nMi zaposleni u opštini Novi Beograd javno pitamo zašto odbornici svih stranaka (DS, SNS, DSS, LDP, SPS, G17, PUPS) u novobeogradskoj skupštini dozvoljavaju ovakvo ponašanje Predsednika Nenada Milenkovića?\nZašto ćutite odbornici kada su građani glasali za vas odbornike, a ne za Nenada Milenkovića čoveka sa lažnom biografijom i lopovskim manirima koji je uspeo da obmane i pokrade čak i Demokratsku stranku čiji je član!\nGrađani Novog Beograda pozivamo vas da glasate za Predsednika Nenada Milenkovića ukoliko želite da vas i dalje bajkovito potkrada mi zaposleni u opštini Novi Beograd nećemo glasati više za njega.\nОбјавио Korupcija Novi Beograd у 19:10\nАнониман петак, 16 март, 2012\nimaju 3 firme:\nPRIVREDNO DRUŠTVO ZA PROIZVODNJU TRGOVINU I USLUGE BEFAK DRUŠTVO SA OGRANIČENOM ODGOVORNOŠĆU, VELIKA MOŠTANICA\nPREDUZEĆE ZA TRGOVINU I USLUGE BEFAK TRADE CO DOО VELIKA MOŠTANICA\nPIANO LAND DOO VELIKA MOŠTANICA


"Rodio nam se Hyper Text Markup Language (jezik za označavanje hiperteksta), ili skraćeno HTML" – dečaka pod tim imenom sa Filipina predstavila je svetu njegova tetka, prenosi "Dejli mejl".\nSmatra se da je otac tek rođenog dečaka, koji je inače programer, Mak Paskal, odgovoran za odabir neobičnog imena u znak počasti svojoj profesiji.\nRekao je lokalnim medijima da je u njegovoj porodici dosta neobičnih imena, objašnjavajući da je njegovo ime skraćeno od "makaroni".\nRekao je da se jedna od njegovih sestara zove Špageti, koja ima dvoje dece, i kojima je dala imena Parmezan i Sir Pimento.\nHTML je rođen zdrav, sa težinom od 2,25 kilograma u bolnici "Bulakan medikal mišn grup", severno od glavnog grada Manile.\nNjegova mama, Sali Rajo Paskal, rekla je da je vrlo uzbuđena što je rodila dečaka i da su rođaci zadovoljni izborom imena.\nHTML-ova tetka, Sinsereli Paskal, sada ima objavu koja je podeljena oko 9.000 puta, i koja izaziva brojne komentare na društvenim mrežama.


► Dačić: Srbija želi da doprinese stabilnosti regiona\nMinistar spoljnih poslova Ivica Dačić izjavio je danas da Srbija intenzivnim pokretanjem regionalnih tema želi da doprinese stabilnosti regiona i njegovom ubrzanom ekonomskom rastu, kroz inicijative za uvećanje investicija i rast trgovinske razmene, kao osnove za ubrzani ekonomski razvoj.\nOn je u Klubu poslanika, na otvaranju 8. Beogradske NATO nedelje, rekao da odnosi Srbije i NATO predstavljaju delikatno pitanje, opterećeno nasleđem iz prošlosti zbog bombardovanja tadašnje SRJ od strane najmoćnije vojne alijanse u svetu, bez ovlašćenja Saveta bezbednosti UN, što za Srbiju predstavlja akt agresije, uz civilne žrtve i ogromna materijalna razaranja.\nNaglasio je da svi zajedno - Srbija, njeni susedi, najmoćnije zemlje NATO, kao i sama Alijansa u celini - imaju odgovornost i obavezu da zajednički ulažu napore da region bude trajno stabilan, "posebno imajući u vidu da je NATO prisutan u regionu i da ima niz obaveza uspostavljenih od strane UN u očuvanju mira, bezbednosti i stabilnosti, što se odnosi na KiM i ispunjenje mandata iz Rezolucije SB UN 1244".\nDačić je naglasio da su partnerski odnosi sa NATO nerazdvojni deo ukupne spoljnopolitičke pozicije Srbije i nastojanja da region bude trajno stabilan, i dodao da su ti odnosi jasno definisani i da se zasnivaju na partnerskoj saradnji u skladu sa politikom vojne neutralnosti Srbije.\n"Od Alijanse očekujemo da sa razumevanjem sagledava i podržava naše prioritete, što se naročito odnosi na KiM, pošto je situacija u pokrajini za Srbiju glavni političko-bezbednosni izazov. Smatramo da samo kompromisno rešenje postignuto kroz dijalog između Beograda i Prištine, i uz podršku međunarodne zajednice, može da obezbedi trajni mir i stabilnost", istakao je Dačić.\nOn je dodao da je zato veoma važno što je dijalog Beograda i Prištine nastavljen posle više od godinu i po dana i da je za Srbiju važno da se u potpunosti u skladu sa Rezolucijom SBUN 1244 i VTS-om realizuje mandat KFOR koji, kao jedina legalna i legitimna vojna formacija u Pokrajini, "predstavlja bitan garant sprovođenja Briselskog sporazuma i jedini garant bezbednosti i opstanka Srba, njihove imovine, verske i kulturne baštine na KiM".\nDačić je ocenio da se u mandatu ove vlade, koji predstavlja kontinuitet vlada od 2012. godine, Srbija dodatno afirmisala na međunarodnoj sceni kao kredibilan i pouzdan partner i izvoznik bezbednosti u regionu.\n"Imajući u vidu rezultate nedavno održanih izbora, nema sumnje da će i nova Vlada, bez obzira na njen konkretan sastav, nastaviti da, u saradnji sa predsednikom Republike, sprovodi uspešno ovaj spoljnopolitički kurs koji je u prethodnom periodu značajno unapredio međunarodni položaj Srbije, podigao ugled zemlje i vratio određena pitanja od suštinskog nacionalnog interesa, prvenstveno pitanje Kosova i Metohije, u fokus pažnje uz nespornu činjenicu da tzv. jednostrano proglašena nezavisnost Kosova nije gotova stvar i da se samo dijalogom mogu pronaći održiva rešenja u interesu mira i stabilnost", rekao je Dačić.


Odlukom Vlade Tuzlanskog kantona o imenovnju Komisije za izradu Programa javnih investicija Tuzlanskog kantona ("Službene novine Tuzlanskog kantona", broj: 7/22).\nVlada Tuzlanskog kantona na sjednici održanoj 05.04.2022. godine je Zaključkom broj: 02/1-11-12004/22 usvojila Izvještaj o implementaciji Program javnih investicija Tuzlanskog kantona u 2021.godini.\nVlada Tuzlanskog kantona na sjednici održanoj 31.05.2022. godine je Zaključkom broj: 02/1-11-3511-1/22 usvojila Nacrt Programa javnih investicija Tuzlanskog kantona 2023-2025.godine\nIzrada Programa javnih investicija za period 2023-2025. godina kroz predlaganje projekata/programa\nNacrt Programa javnih investicija Tuzlanskog kantona 2023-2025.godine\nIzvještaj o implementaciji Programa javnih investicija Tuzlanskog kantona u 2021. godini


Bogdanić je izjavio novinarima da je ovo dobro organizovana i uređena ustanova, a da su korisnici sa kojima je razgovarao veoma zadovoljni smještajem.\n"Kapaciteti su popunjeni do kraja i postoji potreba za još smještajnih jedinica i drugim vidovima podrške licima treće životne dobi i mi ćemo sigurno u narednom periodu učiniti sve kao i do sada da izađemo u susret tome", rekao je Bogdanić.\nOn je istakao da je zadovoljstvo vidjeti da je ustanova u dobrom stanju, te da su korisnici zadovoljni, da menadžment ima planove za budućnost, a da se ne bavi naslijeđenim poteškoćama, nego da razmišlja o unapređenju svog rada.\nDirektor Doma Miljan Sladoje rekao je da su smještajni kapaciteti doma 140 ležajeva i da su popunjeni 100 odsto.\n"Razgovarali smo i da u narednom periodu, uz pomoć Ministarstva, proširimo smještajne kapacitete. Trenutno je prisutna ekspanzija za smještaj starijih lica u Dom pa imamo veliku listu čekanja", istakao je Sladoje.\nSladoje je naveo da su dogovoreni još neki vidovi saradnje koji će u narednom periodu da budu realizovani.\n"Ministarstvo i Vlada Republike Srpske svake godine učestvuju u sufinansiranju rada Doma, a dio troškova snose sami korisnici. Ta praksa nastavljena je i ove godine", naglasio je Sladoje.\nJoš iz iste kategorije: « Na dnevnom redu Prijedlog revidirane Strategije razvoja grada Uskoro završetak izgradnje objekta od oko 4.000 metara kvadratnih »


Politika\t24.05.2018 18:03\nNamera SAD da uvede nove carine na uvoz automobila je još jedan štetan udarac nemačkim ekonomskim odnosima sa SAD, izjavio je danas predsednik Asocijacije privrednih komora Nemačke, Erik Švajcer.\n„Trebalo bi da na to gledamo skoro kao na provokaciju”, izjavio je Švajcer, dodajući da će tarife koštati dodatnih šest milijardi evra godišnje, prenosi agencija AP.\n„Sve mi je jači utisak da SAD više ne veruju u nadmetanje za ideje i klijente, već samo u zakon džungle. Sve sam zabrinutiji u pogledu toga što se SAD konstantno udaljavaju od slobodne i pravedne svetske trgovine”, dodao je on.\nAmerički predsednik Donald Tramp je nešto ranije naredio istragu o uvozu automobila, što bi moglo da uzrokuje nove tarife.\nTramp je izjavio da je industrija automobila „ključna za jačanje SAD kao nacije” i izdao naredbu Ministarstvu trgovine da sprovede istragu, prenosi Bi-Bi-Si.\nTo je prouzrokovalo pad akcija najvećih nemačkih automobilskih kompanija - BMW-a, Dajmlera i Folksvagena - koje zajedno imaju udeo od preko 90 odsto na severnoameričkom tržištu premijum automobila.\nAkcije BMW-a i Dajmlera su pale za čak 3,1 odsto u jutrošnjem trgovanju, a VW-a za čak 2,5 odsto, prenosi agencija Rojters.\n1. ceo slobodni svet bi trebalo da se ujedini i bojkotuje Ameriku i postavi joj sankcije , i izoluje je - kao slepo crevo , i zameni valutu placanja sa dolara u euro, da bi se svet razvijao